Το σχολείο της Θεσσαλονίκης που ανοίγει τις πόρτες του στην Ευρώπη\nΗ εκπαιδευτικός, κ. Μαρία Στάλια, μιλάει στην Parallaxi για το 27ο Δημοτικό που αποτελεί πρότυπο καινοτομίας για το παιδαγωγικό μοντέλο της χώρας μας\nΡεπορτάζ: Μαρίνα Τομπάζη\nΤο 27ο Δημοτικό Θεσσαλονίκης αποτελεί πρότυπο καινοτομίας για το παιδαγωγικό μοντέλο της χώρας μας. Μαθητές και εκπαιδευτικοί βιώνουν, με εναλλακτικές μεθόδους, τη διδασκαλία στις σχολικές αίθουσες.\nΗ συμμετοχή του σχολείου σε διάφορα ευρωπαϊκά προγράμματα Erasmus+, γίνεται η αιτία για μια συναρπαστική εμπειρία τόσο για τα ανήλικα, όσο και για τα ενήλικα μέλη της σχολικής κοινότητας.\nΠιο συγκεκριμένα, κατά το διάστημα 8 έως 12 Μαΐου, στο πλαίσιο του προγράμματος «S.M.I.L.E. SCIENCES AND MATHEMATICS INTO LEARNING ENGLISH», το 27ο Δημοτικό Σχολείο Θεσσαλονίκης θα λάβει τον ρόλο του οικοδεσπότη, φιλοξενώντας 11 εκπαιδευτικούς και 31 μαθητές από έξι ευρωπαϊκές χώρες, με τις οποίες συνεργάζονται μέσω κοινών δράσεων.\nΗ σύμπραξη των έξι σχολείων, από τη Ρουμανία, τη Λετονία, την Εσθονία, την Κροατία, την Τσεχία και την Ελλάδα έχει ως αφετηρία το 2019 και ήταν προγραμματισμένη να διαρκέσει μέχρι το 2021, ωστόσο λόγω του πανδημικού ξεσπάσματος, πήρε παράταση μέχρι το φετινό έτος.\nΔράσεις και Πανδημία\nΟι μαθητές της Θεσσαλονίκης θα εξοικειωθούν, για πρώτη φορά, με τη διαδικασία ανταλλαγής μαθητών, κατά τη στιγμή υποδοχής των σχολείων του εξωτερικού στην πόλη, καθώς το προκαθορισμένο τους ταξίδι στην Κροατία, τον Μάρτιο του 2020, ακυρώθηκε λόγω του κορονοϊού.\n«Είναι λίγο δύσκολα με τον Covid, ένας λόγος που πολλοί γονείς δεν επιθυμούσαν να φιλοξενήσουν ήταν αυτός. Φοβούνται, ας πούμε, την επαφή και είναι κατανοητό. Θα έχουμε, επίσης, τη δυσκολία της μάσκας αυτές τις μέρες, καθώς είμαστε υποχρεωμένοι να την φοράμε μέσα στο σχολείο. Μια διστακτικότητα, η αλήθεια είναι πως υπάρχει, και αρκετά έντονη, αλλά θα κάνουμε ό,τι καλύτερο μπορούμε», αναφέρει η κ. Στάλια, δασκάλα αγγλικών του σχολείου.\nΠαρά την αποχή των μαθητών στις μετακινήσεις και τις δράσεις εξ επαφής, έξι παιδιά θα έχουν την ευκαιρία να ταξιδέψουν, προς τα τέλη του Μαΐου, στην Τσεχία, με την επίσκεψή τους να σηματοδοτεί το κλείσιμο του προκείμενου ευρωπαϊκού προγράμματος.\nΠρωτόγνωρες εμπειρίες για τις οικογένειες των οικοδεσποτών\nΦωτογραφία: 27ο Δημοτικό σχολείο Θεσσαλονίκης «σύλλογος γονέων και κηδεμόνων»\nΗ επίσκεψη των συμμετεχόντων σχολείων συνιστά την πρώτη εμπειρία για τους μαθητές του 27ου Δημοτικού Θεσσαλονίκης. Όλοι οι ανήλικοι επισκέπτες, μάλιστα, θα φιλοξενηθούν στα σπίτια των μαθητών, από τις οικογένειές τους. Γονείς και παιδιά μοιράζονται τις ίδιες ανησυχίες σχετικά με την φιλοξενία.\n«Στην αρχή, ήταν αρκετά διστακτικοί, είχαν προβληματισμούς για την επικοινωνία και τη συνεννόηση, αναρωτιόντουσαν, για παράδειγμα, τι θα κάνουν αν σε κάποιο παιδί δεν αρέσει το φαγητό που τρώνε αυτοί. Τελικά, τις περισσότερες από αυτές τις φοβίες τις ξεπεράσαμε και τώρα, βέβαια, υπάρχει άγχος, άλλα ταυτόχρονα είναι και ενθουσιασμένοι, περιμένουν την άφιξή τους με ανυπομονησία».\nΜε έναυσμα την υποδοχή μαθητών και καθηγητών, το σχολείο έχει οργανώσει κάποιες δραστηριότητες και ξεναγήσεις στην πόλη, καθώς και εργαστήρια εντός του σχολείου, δημιουργώντας μεικτές ομάδες μεταξύ όλων των παιδιών.\nΕπιπλέον, το σχολείο έχει προσπαθήσει να εμπλέξει όλη τη τοπική κοινότητα, με τις τοπικές επιχειρήσεις να δίνουν χορηγίες για τα δώρα και την φιλοξενία των επισκεπτών.\n«Δείχνουμε μεγάλη ευγνωμοσύνη σε όλους και είναι, όμως πολύ ωραίο όλο αυτό το ξεσήκωμα και το δέσιμο και νομίζω ότι θα μας φέρει πολλά θετικά στη σχολική κοινότητα», σημειώνει η εκπαιδευτικός.\nΦωτογραφία: 27ο Δημοτικό Σχολείο Θεσσαλονίκης\nΤο Erasmus+ αποτελεί μια «ομπρέλα προγραμμάτων» που συμπεριλαμβάνει επιμορφώσεις καθηγητών, καθώς και συνεργασίες σχολείων από διάφορες χώρες της Ευρώπης. Μέσω της παρακολούθησης των δράσεων, οι εκπαιδευτικοί αποκομίζουν οφέλη για την προσωπική τους επαγγελματική πρόοδο, καθώς συστήνονται με πρωτότυπες ιδέες, τις οποίες, μετέπειτα, έχουν τη δυνατότητα να επικοινωνήσουν στις αίθουσες των μαθημάτων τους.\n«Γνωρίζουμε νέες εκπαιδευτικές μεθόδους που εφαρμόζονται στα σχολεία της Ευρώπης, βλέπουμε τον τρόπο με τον οποίο λειτουργούν τα εκπαιδευτικά τους συστήματα και τον εξοπλισμό τους – τον συγκρίνουμε, αναπόφευκτα, με το δικό μας και αισθανόμαστε λίγο κατώτεροι – είμαστε, όμως, ανοιχτοί σε νέα πράγματα, ενθουσιαζόμαστε, μας αρέσουν κάποια από αυτά και προσπαθούμε να τα υιοθετήσουμε».\nΟ εκσυγχρονισμός της εκμάθησης\nΤαυτόχρονα, και οι εκπαιδευτικοί επωφελούνται με εφόδια που θα εξελίσσουν την ποιότητα της διδασκαλίας τους στις δικιές τους τάξεις. Οι δάσκαλοι του 27ου Δημοτικού ήρθαν σε επαφή, μέσω ενός προγράμματος επιμόρφωσης, με την χρήση των tablets και των ηλεκτρονικών συσκευών στην τάξη ως εκπαιδευτικά εργαλεία. Η συγκεκριμένη εκπαιδευτική μέθοδος υλοποιείται στα περισσότερα ευρωπαϊκά σχολεία, όπως και δραστηριότητες, σαν αυτή της ρομποτικής.\n«Κάναμε μια προσπάθεια, αλλά είναι δύσκολο γιατί οι υποδομές δεν είναι καλές, η ταχύτητα του Ίντερνετ στο σχολείο είναι πολύ χαμηλή, ζοριστήκαμε σε αυτό το κομμάτι, ωστόσο το προσπαθήσαμε όσο μπορούσαμε», δήλωσε η κ. Στάλια προσθέτοντας, επίσης, πως «τα οικονομικά του σχολείου δεν είναι αρκετά, ώστε να διαθέσουμε τάμπλετ για όλα τα παιδιά, είχαμε εφτά τάμπλετ για μία τάξη των είκοσι μαθητών. Έχουμε προτζέκτορες, αλλά δεν έχουμε διαδραστικούς πίνακες, υστερούμε ακόμη όμως, σε υποδομές, αλλά κάνουμε το καλύτερο που μπορούμε. Προχωράμε προς τα εκεί και εμείς σιγά-σιγά».


Πυρκαγιά τώρα στη Μόβρη Δυτικής Αχαΐας - Sputnik Ελλάδα\n07:50 29 ΣΕΠΤΕΜΒΡΙΟY 2020\n17:30 14.09.2020 (ΕΝΗΜΕΡΩΘΗΚΕ 18:26 14.09.2020) Λήψη σύντομου url\nΠυρκαγιά βρίσκεται σε εξέλιξη στη Δημοτική Ενότητα Μόβρης στη Δυτική Αχαΐα.\nΗ φωτιά καίει, σύμφωνα με την Πυροσβεστική, χορτολιβαδική έκταση.\nΠρος κατάσβεσή της επιχειρούν 36 πυροσβέστες με μία ομάδα πεζοπόρου τμήματος και 13 οχήματα.\nΑπό αέρος επιχειρούν και δύο αεροσκάφη ενώ υπάρχει και συνδρομή από υδροφόρες ΟΤΑ.\nΝα σημειωθεί πως πυρκαγιά ξέσπασε το μεσημέρι της Δευτέρας και στην περιοχή Σταθμός Δυτικής Αχαΐας.\nαεροσκάφος πυροσβεστικής, Πυροσβεστική, πυροσβέστες, Αχαΐα, πυρκαγιά, φωτιά


Σαν Σήμερα - 12 ΟΚΤΩΒΡΙΟΥ - bbr Rock & Metal Music Portal\nHome ΣΑΝ ΣΗΜΕΡΑ Σαν Σήμερα - 12 ΟΚΤΩΒΡΙΟΥ\nΣαν Σήμερα - 12 ΟΚΤΩΒΡΙΟΥ\nΣαν σήμερα φεύγει απο την ζωή ο Dickie Peterson των Blue Cheer. Γενέθλια για τους Rick Parfitt (Status Quo), Gonzo Sandoval (Armored Saint) και Jeff Keith (Tesla). Οι My Dying Bride κυκλοφορούν το "The Light At The End Of The World", οι Gorgoroth το ντεμπούτο άλμπουμ τους "Pentagram", οι Cult το "The Cult", οι Fleetwood Mac το "Tusk" και οι U2 το "October".\nΟκτωβρίου 12, 2018 bbr\nΓεννιέται στο Woking της Αγγλίας ο κιθαρίστας και συνιδρυτής των Status Quo, Rick Parfitt (Richard John Parfitt).\nΟ Parfitt γεννήθηκε στο Woking της νότιας Αγγλίας. Ξεκίνησε να παίζει κιθάρα από τα 11 του χρόνια και άρχισε να εμφανίζεται σε διάφορα τοπικά pubs. Λίγο αργότερα, το 1963, εντάχθηκε ως session μουσικός στο ντουέτο Harrison Twins οι οποίοι με την προσθήκη του Parfitt μετονομάστηκαν στο cabaret trio The Highlights παίζοντας στο κάμπινγκ Sunshine Holiday. Όταν την επόμενη χρονιά ο μάνατζερ της μπάντας, Joe Cohen, έκλεισε μια σειρά εμφανίσεων της μπάντας στο κάμπινγκ Butlins, θα γνωρίσει τον κιθαρίστα Francis Rossi, τον τραγουδιστή Alan Lancaster και τον ντράμερ John Coghlan (των Status Quo στη συνέχεια) που έπαιζαν σε μια μπάντα, τους Spectres οι οποίοι μετονομάστηκαν σε Traffic Jam.\nΤο 1967 με τον Parfitt πλέον στη σύνθεσή τους άλλαξαν εκ νέου το όνομά τους σε Status Quo και κάπως έτσι θα ξεκινήσει η σχεδόν 50 χρόνων καριέρα του Parfitt με την θρυλική μπάντα.\nΈφυγε απο τη ζωή σε ηλικία 68 ετών στις 24 Δεκεμβρίου 2016, ύστερα απο μόλυνση ενός τραύματος που είχε στον ώμο του απο το φθινόπωρο της ιδίας χρονιάς,\nVIDEO: Status Quo - Rockin' All Over The World (Live At Knebworth)\nΓεννιέται στο Texarkana του Arkansas των ΗΠΑ ο τραγουδιστής των Tesla, Jeff Keith (Jeffrey Lynn Keith).\nΤο 1984 ο Keith, μαζί με τον drummer Troy Luccketta και τον κιθαρίστα Tommy Skeoch, εντάχθηκε στην μπάντα που είχαν οι Brian Wheat και Frank Hannon, City Kidd. Δυο χρόνια αργότερα οι City Kidd θα μετονομαστούν σε Tesla.\nΤο 1996 η μπάντα θα διαλυθεί γα να ακολουθήσει επανένωση τέσσερα χρόνια αργότερα, το 2000, αλλά το 2006 ο Tommy Skeoch θα αποχωρήσει λόγω κατάχρησης ουσιών για να αντικατασταθεί απο τον Dave Rude.\nVIDEO: Tesla - Modern Day Cowboy (song)\nΓεννιέται ο drummer και συνιδρυτής των Armored Saint, Gonzo Sandoval.\nΟ Gonzo Sandoval μαζί με τον αδελφό του Phil Sandoval και τον κιθαρίστα David Prichard θα σχηματίσουν τους Armored Saint, ενώ ήταν ακόμα στο γυμνάσιο. Αργότερα στην μπάντα θα ενταχθούν οι επίσης συμμαθητής του Sandoval, John Bush στα φωνητικά και Joey Vera στο μπάσο.\nΟ Sandoval εμπνεύστηκε το όνομα της μπάντας όταν παρακολούθησε υπο την επήρεια ναρκωτικών την ταινία Excalibur σε έναν κινηματογράφο στο Monterey Park. Το 1984 μετά την κυκλοφορία του δεύτερου album τους "Delirious Nomad" ο Phil Sandoval θα αποχωρήσει και τα τέσσερα εναπομείναντα μέλη θα ηχογραφήσουν το τρίτο album της μπάντας "Raising Fear".\nΤο 1988 η μπάντα θα εντάξει στην σύνθεσή της τον κιθαρίστα Jeff Duncan ο οποίος παραμένει στους Armored Saint εως και σήμερα. Δυο χρόνια αργότερα και ενώ το συγκρότημα ηχογραφούσε το επόμενο album της, ο David Prichard θα διαγνωστεί με λευχαιμία και θα ηττηθεί απο την ασθένεια.\nΟι Armored Saint θα κάνουν μια σύντομη παύση και στη συνέχεια θα επιστρέψει ο Phil Sandoval για να αντικαταστήσει τον εκλιπόντα Prichard. Το 1992 θα προταθεί στον John Bush να ενταχθεί στους Anthrax και ο τραγουδιστής θεωρώντας αβέβαιο το μέλλον των Armored Saint, θα δεχθεί την πρόταση. Μετά την αποχώρηση του Bush τα εναπομείναντα μέλη αρνήθηκαν να συνεχίσουν και η μπάντα θα διαλυθεί επισήμως.\nΤο 1999 ενώ οι Anthrax ήταν στον πάγο για μεγάλο διάστημα, οι Bush και Vera αποφάσισαν να επαναδραστηριοποιήσουν τους Armored Saint κι έτσι η μπάντα επανενωθεί και θα παραμείνει ενεργή μέχρι και σήμερα.\nVIDEO: Armored Saint - Can U Deliver (Song)\nΟι Fleetwood Mac κυκλοφορούν το δωδέκατο άλμπουμ τους, με τίτλο "Tusk". Θεωρείται πιο πειραματικό από τα προηγούμενα άλμπουμ τους, εν μέρει συνέπεια των αυστηρότερων συνθέσεων του Lindsey Buckingham και της επιρροής του απο το post-punk. Ανέβηκε στο Νο4 στο Αμερικανικό Billboard 200, ενώ στην Αγγλία σκαρφάλωσε στο Νο1 και έγινε πλατινένιο.\nVIDEO: Fleetwood Mac - Tusk (song)\nΟι U2 κυκλοφορούν το δεύτερο άλμπουμ τους, με τίτλο "October", λαμβάνοντας μέτριες κριτικές και περιορισμένες ραδιοφωνικές αναμεταδόσεις.\nVIDEO: U2 - Fire (song)\nΚυκλοφορεί το ομώνυμο έκτο album των The Cult\nVIDEO: The Cult - Sacred Life (song)\nΟι Gorgoroth κυκλοφορούν το ντεμπούτο άλμπουμ τους με τίτλο "Pentagram". Είναι το μοναδικό άλμπουμ των Νορβηγών black metallers με τους Samoth στο μπάσο και Goat Pervertor στα ντραμς.\nVIDEO: Gorgoroth - Pentagram (Full Album)\nΟι My Dying Bride κυκλοφορούν το έκτο τους album με τίτλο "The Light At The End Of The World".\nVIDEO: My Dying Bride - The Light at the End of the World (Full Album)\nΦεύγει απο τη ζωή σε ηλικία 63 ετών μαχόμενος με την επάρατη νόσο, ο μπασίστας και τραγουδιστής των Blue Cheer, Dickie Peterson (Richard Allan Peterson).\nΟ Peterson προερχόταν απο μουσική οικογένεια. Ο πατέρας του έπαιζε τρομπόνι και η μητέρα του πιάνο και ξεκίνησε να παίζει μπάσο απο τα δεκατρία του. Οι γονείς ου πέθαναν οταν ήταν ο Peterson ήταν μικρός με αποτέλεσμα να μεγαλώσει αυτός και ο αδελφός του μαζί με με θείους του σε μια φάρμα στην Βόρεια Ντακότα των ΗΠΑ.\nΣημαντική επιρροή για τον Peterson αναφέρεται ο Otis Redding, ενώ ο ίδιος αργότερα θα δηλώσει πως η δια βίου μουσική του επιρροή υπήρξε ο αδελφός του Jerre Peterson. Ο αδελφός του ήταν ένας απο τους βασικούς κιθαρίστες των Blue Cheer (ο άλλος ήταν ο Leigh Stephens) και έπαιξε με διάφορες συνθέσεις της μπάντας τα τελευταία χρόνια.\nΟ Peterson πέρασε δύο δεκαετίες στην Γερμανία παίζοντας για τους Blue Cheer και άλλες μπάντες. Τις χρονιές 1998 και 1999 έπαιζε στους Hank Davison Band καθώς και με τον Hank Davison σαν ακουστικό ντουέτο με το όνομα Dos Hombres. Το 2001 και το 2002, έπαιζε σε ένα συγκρότημα που είχε σχηματίσει που αποτελούταν απο τον πρώην κιθαρίστα των Blue Cheer, Tony Rainier και τον αδελφό του Jerre Peterson, τους Mother Ocean.\nΟι Blue Cheer υπήρξαν μεγάλη επιρροή για πολλά συγκροτήματα μιας και υπήρξαν πρωτοπόροι σε διάφορα μουσικά είδη. Ο Peterson θεωρούσε οτι η μπάντα δεν άνηκε σε κάποιο συγκεκριμένο είδος δηλώνοντας χαρακτηριστικά: "Ο κόσμος εξακολουθεί να λέει οτι είμαστε heavy metal μπάντα ή grunge ή punk κτλ. Η αλήθεια είναι οτι είμαστε ένα δυναμικό τρίο και παίζουμε blues, και αυτό είναι rock ‘n roll."\nVIDEO: Summertime Blues (American Bandstand,1968)


Με Μινώταυρο, Καλτσέτο και Χάλη το Legends 2004 youth Cup | athlitiko\nΠοδόσφαιρο 24 Σεπτεμβρίου 2021, 22:36\nΤο ταξίδι του Legends 2004 youth Cup ολοκληρώνεται στο Ρέθυμνο. Θα συμμετάσχουν οι ακαδημίες: Μινώταυρος, Καλτσέτο, Γκέραρντ - Παπαδάκη, Επισκοπή, Εργοτέλης, Ακαδημία Λίντο, Αστέρας Ρεθύμνου, Μινώταυρος, Αθλόπολις και οι γυναικείες ομάδες του Αστέρα Ρεθύμνου και του Χάλη Βαρυπέτρου.\nΤο τουρνουά θα διεξαχθεί το Σάββατο (25/09) στο γήπεδο της Σοχώρας. Το δελτίο τύπου των διοργανωτών αναφέρει σχετικά:\n«Μετά την απόλυτα επιτυχημένη διεξαγωγή των πρώτων πέντε φετινών Legends 2004 Youth Cup σε Αγρίνιο, Θεσσαλονίκη, Αλεξανδρούπολη, Αθήνα και Πειραιά οι Πρωταθλητές Ευρώπης του 2004 συνεχίζουν το ταξίδι τους για το έκτο τουρνουά, το οποίο θα λάβει χώρα στο Δημοτικό Γήπεδο Σοχώρας στο Ρέθυμνο, το Σάββατο 25 Σεπτεμβρίου.\nΣτο τουρνουά του Ρεθύμνου θα συμμετάσχουν οι ακαδημίες: Ακαδημία Γκέραρντ – Παπαδάκη, Επισκοπή Ρεθύμνου, Εργοτέλης, Calcetto Χανίων, Ακαδημία Lido, Αστέρας Ρεθύμνου, Μινώταυρος Χανίων, Athlopolis, όπως και οι γυναικείες ομάδες του Αστέρα Ρεθύμνου και του Χάλη Βαρυπέτρου.\nΑγόρια και κορίτσια από Ακαδημίες Ποδοσφαίρου της ευρύτερης περιοχής θα γνωρίσουν από κοντά τους ποδοσφαιρικούς θρύλους και θα διδαχθούν μυστικά του ποδοσφαίρου σε μια μέρα που θα θυμούνται για όλη τους της ζωή.\nΤο Legends 2004 Youth Cup διοργανώνεται από την Αστική Μη Κερδοσκοπική Εταιρεία “Champions For Life” με την δωρεά του Ιδρύματος Σταύρος Νιάρχος.\nΣυνοδοιπόρος, με πολύτιμη συνεισφορά σε αυτό το τουρνουά ο Δήμος Ρεθύμνου. Η συμμετοχή των ακαδημιών είναι εντελώς δωρεάν. Στο σύνολο της διοργάνωσης θα τηρηθούν απαρεγκλίτως όλα τα απαραίτητα υγειονομικά πρωτόκολλα και οι οδηγίες των αρμοδίων αρχών.»\nLEGENDS 2004ΓΗΠΕΔΟ ΣΟΧΩΡΑΣ\nΠήρε φόρα ο Γιακουμάκης – Σκόραρε και με τη Χαρτς\nΛαμία-Αρης για μία θέση στους “4” του Κυπέλλου\nΑνακοίνωσε Μάνγκα ο Ολυμπιακός Βόλου\nΠαρελθόν από Ρεθυμνιακό ο Μάστορας – Επιστρέφει στα Χανιά


Πόσο καλό (ή κακό) κάνουν τα selfies στους έφηβους; | imommy\nimommy.gr • Παιδί • Πόσο καλό (ή κακό) κάνουν τα selfies στους έφηβους;\nΠαιδί | 11 Νοεμβρίου 2014 | 11:19 | Ελένη Χαδιαράκου\nΤα selfies και τα hashtag, αποτελούν τη νέα εμμονή όλων μας αλλά κυρίως των εφήβων. Σύμφωνα μάλιστα με τις έρευνες αν οι «παλαιότερες» γενιές συμμετέχουν σε δικτυακούς τόπους όπως το Facebook, το Twitter και το Instagram, η «βαριά» χρήση των κοινωνικών δικτύων γίνεται κυρίως από εφήβους. Τα selfies αποτελούν μια σύγχρονη εμμονή γι’ αυτούς, που ποστάρουν φωτογραφίες του εαυτού τους σε οποιαδήποτε συνθήκη. Σύμφωνα με την Πάμελα Ράτλετζ, ψυχολόγο ειδικευμένη στον τομέα των ΜΜΕ και διευθύντρια του Media Psychology Research Center, στην Καλιφόρνια, τα social media έχουν έρθει για να μείνουν, είτε μας αρέσει είτε όχι, οπότε το καλύτερο που έχουμε να κάνουμε κυρίως ως γονείς, είναι να προσπαθήσουμε να κατανοήσουμε το φαινόμενο και το κοινωνικό περιβάλλον των παιδιών μας. Ποιος είναι ο σκοπός μιας selfie; Μια selfie δεν διαφέρει καθόλου από μια συνέντευξη για δουλειά, στην οποία πηγαίνουμε έχοντας φροντίσει για την άψογη παρουσίασή μας, λέει χαρακτηριστικά η Ράτλετζ. Οι φωτογραφίες-selfie στόχο έχουν να μας «παρουσιάσουν» όσο πιο όμορφους γίνεται και βέβαια με τον…κατάλληλο φωτισμό. Πρόκειται για μια νέα και εντελώς διαφορετική μορφή επικοινωνίας με αυτές που ξέραμε μέχρι χθες. Μας ενδιαφέρει τι σκέφτονται οι άλλοι για εμάς και εμείς ενδιαφερόμαστε για την επαφή μας με το κοινωνικό μας περιβάλλον. Έτσι παρουσιάζουμε τον εαυτό μας ως «θέαμα». Γιατί οι έφηβοι έχουν εμμονή με τα selfies; Στην εφηβική ηλικία διαμορφώνεται η ταυτότητα του ατόμου μέσα από την κοινωνικοποίηση και στο σημερινό κόσμο οι κοινωνικές αλληλεπιδράσεις μπορεί να προκύψουν κάθε στιγμή μέσω των smartphones. Στην πραγματικότητα, τα κοινωνικά δίκτυα βοηθούν πολλούς εσωστρεφείς έφηβους να γνωρίσουν άλλους εφήβους που δεν θα είχαν άλλο τρόπο, λέει ο Ντέιβιντ Προυστ, ψυχολόγος στο Ντάλας ο οποίος ειδικεύεται στην παιδική και εφηβική ψυχολογία. «Οι έφηβοι σήμερα είναι πολύ πιο στενά συνδεδεμένοι μεταξύ τους από ό,τι ήταν ποτέ», λέει ο Προυστ. Δημοσιεύουν selfies για να τις δουν οι άλλοι άνθρωποι για τον κόσμο που βλέπει. Υπάρχει ένας ορισμένος τύπος προσωπικής ενδυνάμωσης με αυτό, ώστε να μπορούν να επιλέξουν τι να κάνουν και πώς να παρουσιάσουν τον εαυτό τους. Οι selfies συμβάλλουν στη δημιουργία online προσωπικοτήτων που οι έφηβοι δημιουργούν για τον εαυτό τους. Από τις φωτογραφίες μέχρι την ανανέωση της κατάστασής τους, κάθε συνιστώσα χτίζει τη διαδικτυακή τους ταυτότητα. Και ενώ αυτό μπορεί να φαίνεται υπερβολικά ιδιοτελές σε μερικούς ενήλικες, η Ράτλετζ λέει ότι οι έφηβοι σήμερα δεν ανησυχούν περισσότερο για τις εμφανίσεις τους από ό, τι οι έφηβοι του παρελθόντος. Είναι απλώς η ίδια κουλτούρα, που σήμερα παρουσιάζεται σε μια νέα μορφή. «Πολλά από αυτά που βλέπουμε στα προφίλ των εφήβων, είναι απλώς η προσωπική τους φιλοδοξία για να παρουσιάσουν τον καλύτερο εαυτό τους», λέει. «Αυτή η μετατόπιση στην ταυτότητα δεν είναι ασυνήθιστη, είναι ο τρόπος με τον οποίον οι άνθρωποι το γνωρίζουν τώρα. Ο Προυστ λέει ότι όταν ένας έφηβος δημοσιεύσει μιας selfie, αποτελεί μέρος της φυσικής του επιθυμίας να γίνει αποδεκτός από τους συνομηλίκους τους. Ανεβάζουν μία selfie στο διαδίκτυο, γιατί ψάχνουν για επιβεβαίωσης, λέει ο Προυστ. Ο κίνδυνος έρχεται όταν ψάχνουν υπερβολικά για την εν λόγω εξωτερική μορφή της επικύρωσης αντί να προσπαθούν να ενθαρρύνουν τον εσωτερικό τους κόσμο χτίζοντας την ταυτότητά τους από μέσα προς τα έξω και όχι από έξω προς τα μέσα. Πότε μια selfie γίνεται «επικίνδυνη;» Η αλήθεια είναι ότι οι άνθρωποι που ποστάρουν συνεχώς selfies αποξενώνουν τους φίλους τους, όπως μας πληροφορούν οι έρευνες. Αλλά αυτό δε συμβαίνει μόνο διαδικτυακά. Τους φίλους τους, τους αποξενώνουν και οι άνθρωποι που μιλούν πάρα πολύ για τον εαυτό τους, μας λέει η Ράτλετζ. Αυτό που βλέπουμε είναι η οπτική εκδοχή αυτού. Η Ράτλετζ και ο Προυστ συμφωνούν ότι οι selfies θα πρέπει να αναρτώνται με μέτρο. Αν και δεν υπάρχει ένας συγκεκριμένος αριθμός selfies που ένας έφηβος θα πρέπει ή δεν θα πρέπει να εμφανίσει, εφόσον γίνει έμμονη ιδέα, αυτός ή αυτή μπαίνουν συνεχώς να τις σκέφτονται και αυτό θα μπορούσε να δείχνει ένα εθισμό στα social media. Η χρήση των κοινωνικών δικτύων μπορεί να μετατραπεί σε πρόβλημα, όταν η αίσθηση αυτοεκτίμησης ενός εφήβου βασίζεται αποκλειστικά στην έγκριση από τους συνομηλίκους του, λέει ο Προυστ. Είτε ποστάρουν από τις κερκίδες ενός ποδοσφαιρικού αγώνα, είτε είναι σε οικογενειακές διακοπές, οι έφηβοι μπορούν να έχουν πρόσβαση στα social media οπουδήποτε και ανά πάσα στιγμή. Και λόγω της συνεχούς σύνδεσης, μπορεί να είναι επικίνδυνο για τους νέους να ανησυχούν υπερβολικά για τις γνώμες των άλλων. Ενδεχομένως αισθάνονται ότι δεν μπορούν να ξεφύγουν από το κοινωνικό περιβάλλον και έρχονται συνεχώς αντιμέτωποι με την πίεση των συνομηλίκων. Ο Προυστ λέει ότι η κατανάλωση πολύ χρόνου κάθε μέρα στην ενημέρωση του προφίλ μας ή κοιτάζοντας τα προφίλ των άλλων, θα μπορούσε να φανερώσει ένα εθισμό ή να επηρεάσει την ψυχική μας υγεία. Γι’ αυτό οι γονείς θα πρέπει να ψάξουν για τις αλλαγές στη συμπεριφορά τους.Ο εθισμός στα κοινωνικά δίκτυα που αρχίζουμε να βλέπουμε τώρα, δημιουργεί διαταραχές όπως η διαταραχή δυσμορφίας σώματος, η ιδεοψυχαναγκαστική διαταραχή, η κατάθλιψη και το άγχος! καταλήγει ο Προυστ. Τι μπορούν να κάνουν οι γονείς; Υπό κανονικές συνθήκες τα selfies και τα κοινωνικά δίκτυα μπορεί να είναι θετικά εργαλεία για την αυτο-έκφραση. Ο Προυστ λέει ότι οι γονείς μπορούν να βοηθήσουν τους έφηβος να αποκτήσουν μια θετική διαδικτυακή εμπειρία επιτρέποντας την πρόσβαση στα κοινωνικά δίκτυα όταν αισθάνονται ότι ο γιος ή η κόρη τους φτάσει σε μια ηλικία που μπορούν να το χειριστούν. Για τους γονείς, είναι πολύ σημαντικό να μιλούν με τα παιδιά τους, χωρίς όμως κριτική διάθεση, λέει η Ράτλετζ. Το κήρυγμα στους περισσότερους εφήβους, δεν λειτουργεί καθόλου, αντίθετα η διαπραγμάτευση και η συζήτηση βοηθάνε πολύ. Αυτό που θα πρέπει να κάνουν οι γονείς, είναι να βοηθήσουν τους εφήβους να δημιουργήσουν μια ταυτότητα ανεξάρτητα από το διαδικτυακό προφίλ τους. Να τους βοηθήσουν να ενισχύσουν και να εξερευνήσουν τις δυνάμεις τους και να αναπτύξουν τις δεξιότητές τους. Όλα έχουν να κάνουν με την ισορροπία: την ισορροπία του σκοπού, καθώς και την ισορροπία της χρήσης


Μεταλληνός: Τι απαντά για την επιτροπή διαβούλευσης... - CorfuPress.com\nΜεταλληνός: Τι απαντά για την επιτροπή διαβούλευσης…\nΔιαβάστε την απάντηση του προέδρου του δημοτικού συμβουλίου, Δ. Μεταλληνού σε ερώτηση πολιτών που ανέφεραν ότι δεν υπάρχει επιτροπή διαβούλευσης, δίχως την οποία δεν γίνεται, όπως σημείωναν, να συζητηθούν προϋπολογισμός και τεχνικό πρόγραμμα.\nΗ ΑΠΑΝΤΗΣΗ ΜΕΤΑΛΛΗΝΟΥ\nΣε απάντηση του σχετικού αιτήματός σας, το οποίο μας αποστείλατε μέσω ηλεκτρονικού ταχυδρομείου, σας ενημερώνουμε ότι η τελική Απόφαση του Δημοτικού Συμβουλίου για τη συγκρότηση της Επιτροπής Διαβούλευσης ελήφθη στις 29.1.2021. Σύμφωνα με τη νομοθεσία η εν λόγω Απόφαση πρέπει να αποσταλεί στην Αποκεντρωμένη Διοίκηση Πελοποννήσου – Δυτικής Ελλάδας και Ιονίου, προκειμένου να ελεγχθεί για τη νομιμότητά της.\nΈφυγε από τη ζωή ο Νίκος Τρούσας\nΕπειδή, τα δύο θέματα, ήτοι το Τεχνικό Πρόγραμμα και ο Προϋπολογισμός εσόδων – εξόδων οικονομικού έτους 2021, αποτελούν τα βασικά θέματα για τη λειτουργία του Δήμου Κεντρικής Κέρκυρας και Διαποντίων Νήσων, κρίθηκε σκόπιμο και άμεσο να τεθούν στο Δημοτικό Συμβούλιο προς συζήτηση και λήψη των σχετικών Αποφάσεων, λαμβάνοντας υπόψη ότι η κατάρτιση του σχεδίου προϋπολογισμού εγκρίθηκε από την Οικονομική Επιτροπή στις 2.2.2021, ώστε να αποσταλούν για το σχετικό έλεγχο νομιμότητας, προκειμένου να συνεχίσει ο Δήμος μας την απρόσκοπτη λειτουργία του.\nΗ Επιτροπή Διαβούλευσης, μόλις εγκριθεί η συγκρότησή της, θα συγκληθεί άμεσα και θα ενημερωθούν τα Μέλη της για την πορεία των δύο αυτών θεμάτων. Υπενθυμίζω ότι συγκροτείται για πρώτη φορά Επιτροπή Διαβούλευσης στο Δήμο.\nΣας ευχαριστώ θερμά για το ενδιαφέρον που επιδεικνύετε για την Επιτροπή και εύχομαι σύντομα να συνεδριάσουμε δια ζώσης, για να αντιμετωπίσουμε από κοινού τα συσσωρευμένα, από ετών, ζητήματα του Δήμου μας.


Και η αυστριακή βιομηχανία επίπλων υπέρ του πιστοποιητικού καταγωγής! - Epipleon Mag\nΑρχική Νέα Και η αυστριακή βιομηχανία επίπλων υπέρ του πιστοποιητικού καταγωγής!\nΚαι η αυστριακή βιομηχανία επίπλων υπέρ του πιστοποιητικού καταγωγής!\nΥπέρ του πιστοποιητικού καταγωγής με ανακοίνωσή της και η Αυστριακή βιομηχανία επίπλου, με στόχο την διαφάνεια στους εμπόρους αλλά και την προστασία των καταναλωτών της εγχώριας αγοράς.\nΕναρμονισμένη με την Ευρωπαϊκή Συνομοσποδία Βιομηχανίων Επιτροπής, η Αυστριακή βιομηχανία επίπλου, στηρίζει την πρόταση της επιτροπής για την εισαγωγή ενός νέου κανονισμού που διέπει την ασφάλεια των καταναλωτικών προϊόντων. To μόνο που έχει μείνει είναι το Ευρωπαϊκό Κοινοβούλιο και το Συμβούλιο να επικυρώσουν την πρόταση, πράγμα το οποίο υπολογίζεται να γίνει μέσα στο φθινόπωρο. Ετσι, όλα τα προϊόντα πια που θα κυκλοφορούν στην ευρωπαϊκή αγορά θα είναι πιστοποιημένα ενώ στο πίσω μέρος του θα υπάρχει και το “ίχνος” του κατασκευαστή.\nΜαζί με τους κορυφαίους κατασκευαστικούς συλλόγους της Ευρώπης με κυριότερους τη Γερμανία και την Ιταλία, η Αυστριακή πλευρά μέσα του προέδρου της, George Emprechtinger προβλέπει ένα ανταγωνιστικό πλεονέκτημα για τις τοπικές επιχειρήσεις με την αύξηση της διαφάνεια: «Η ασφάλεια των προϊόντων και η υγεία των καταναλωτών είναι ένα θέμα για τους Αυστριακούς κατασκευαστές επίπλων. Στην Αυστρία, κατασκευάζουμε σε ένα πολύ υψηλό επίπεδο σε σύγκριση με το διεθνή μέσο όρο, όχι μόνο από την άποψη της ποιότητας, αλλά και σε σχέση με οικολογικά και κοινωνικά πρότυπα . Τα επώνυμα προϊόντα και η σωστή ενημέρωση των καταναλωτών, πήγαινε πάντα μαζί για εμάς, οπότε η υποχρεωτική απόδειξη της προέλευσης σε όλα τα προϊόντα μόνο καλό μπορεί να κάνει» δήλωσε.\nΤαυτόχρονα οι μεγάλοι κατασκευαστικοί σύλλογοι της Ευρώπης υποστηρίζουν ότι με αυτή την ρύθμιση απαλλάσσονται σε έναν μεγάλο βαθμό από ανθρώπους και προϊόντα που θέτουν σε κίνδυνο την εγχώρια αγορά όπως για παράδειγμα φθηνές εισαγωγές επίπλων των οποίων η προέλευση αλλά και οι κανονισμοί ασφαλείας δεν μπορούν να προσδιοριστούν με σαφήνεια.\nμε στόχο την διαφάνεια στους εμπόρους αλλά και την προστασία των καταναλωτών της εγχώριας αγοράς\nΥπέρ του πιστοποιητικού καταγωγής με ανακοίνωσή της και η Αυστριακή βιομηχανία επίπλου


Εσύ πόσο ελαιόλαδο έφαγες σήμερα; ⋆ BioNews ❤ BioShop | o Εναλλακτικός τρόπος Ζωής\nΠροσθέτοντας δυο κουταλιές ελαιόλαδο στο καθημερινό μας φαγητό, βοηθάμε στη βελτίωση της λειτουργίας των αιμοφόρων αγγείων.\nΜια μικρή μόνο ποσότητα ελαιολάδου στη δίαιτά μας, φαίνεται πως βελτιώνει την ενδοθηλιακή λειτουργία, σύμφωνα με έρευνα από Αμερικανούς και Ιταλούς ερευνητές, όπως δημοσιεύει το The Olive Oil Times.\nΤο ενδοθήλιο είναι μια ομάδα κυττάρων που διαχωρίζουν το αγγείο από το αίμα. Όταν τα κύτταρα αυτά δεν λειτουργούν σωστά σε έναν οργανισμό, το άτομο μπορεί να οδηγηθεί σε αθηροσκλήρωση-σκλήρυνση των αρτηριών.\nΕρευνητές του τμήματος Καρδιαγγειακών Παθήσεων της Κλινικής Mayo και του Ιατρικού Κολλεγίου και του τμήματος της Ιατρικής Επιστήμης της Φλωρεντίας εξέτασαν αυτή τη σχέση ελαιολάδου και ενδοθηλίου. Οι ερευνητές κατέληξαν στο συμπέρασμα ότι το ελαιόλαδο, είναι όχι μόνο ένα φθηνό και νόστιμο μέσον για τη βελτίωση της λειτουργίας του ενδοθηλίου, αλλά βοηθά και στη βελτίωση της κατάστασης της ίδιας της αθηρωματικής νόσου.\nΜε ετικέταελαιόλαδομεσογειακή διατροφήτροφές


Φόνοι ...στην παραλία\nΦόνοι …στην παραλία\nΔημοσιεύτηκε στις 13 Αυγούστου, 2021 από\tΓιάννης Πανούσης\tin Απόψεις – Παρεμβάσεις\nΟι πραγματικοί ήρωες είναι πάντα νεκροί\nΑναρωτιέμαι αν το καλοκαίρι, στη σκιά ή στον ήλιο, στο νησί ή στην πόλη, διαβάζοντας αστυνομική/εγκληματολογική λογοτεχνία γινόμαστε ηθικότεροι ταυτιζόμενοι με θετικούς ήρωες ή αν μένουμε αδιάφοροι ως προς τα κίνητρα και τις αιτιολογήσεις των εμπλεκόμενων.\nΜολονότι η αστυνομική/εγκληματολογική λογοτεχνία εκφράζει κυρίως αυτούς των οποίων οι ηθικές αξίες είναι έτσι κι αλλιώς βαθιά ριζωμένες (Bataille) και οι οποίοι ‒μέσω και μυθοπλασιών, τεράτων, λυκανθρώπων, αδίστακτων εγκληματιών– αναζητούν επιβεβαιώσεις, αναρωτιέμαι αν υπάρχει ιδεολογική ρωγμή στην αστυνομική/ εγκληματολογική αφήγηση που θα μπορούσε να παρασύρει το αναγνωστικό κοινό και να διαμορφώσει όρους «χρήσιμης τέχνης» (με την έννοια της εργαλειακής χρησιμοποίησης της δια-πλοκής).\nΤο ολισθηρό έδαφος της προπαγάνδας/ιδεοληψίας μέσω των αστυνομικών ιστοριών, της μυθοπλασίας ως άλλοθι πολιτικών εκτροπών ή της μεταμφίεσης της ψυχοπάθειας σε ιδιόμορφη δημιουργική γραφή ανθρώπινης μικροκλίμακας, δημιουργεί ένθεν/κακείθεν κινδύνους αλλοίωσης και παρερμηνειών.\nΜπορεί η αληθινή τέχνη να είναι δημόσια, όμως μεταξύ πραγματικότητας και φαντασίωσης επιτρέπεται να εμφιλοχωρεί η αμαρτία ή η λύτρωση (μέσω βίας ή εξουσιαστικών παιχνιδιών) αλλά δεν είναι δεοντολογικό να σχετικοποιούμε τον αντικειμενικό κόσμο για ν’ απολυτοποιήσουμε τις ιδέες του συγγραφέα.\nΆλλο πολιτική και λογοτεχνία κι άλλο πολιτική μέσω αστυνομικής/ εγκληματολογικής «λογοτεχνίας».\nΤο απόλυτο Καλό και το απόλυτο Κακό, το ιερό και το ανίερο αλληλοδιαδέχονται το ένα το άλλο, οι μύθοι επιβιώνουν και όλα αυτά συντείνουν στη συγκάλυψη της μηχανής του λογοτεχνικού εγκλήματος, δηλαδή της εμπλοκής κειμένου και προσωπικών απόψεων του συγγραφέα. Γραφή, ανάγνωση και σκέψεις/ιδέες/αντιλήψεις κουβαριάζονται και διασπείρουν τα νοήματα σε επιμέρους αινίγματα. Ο «θάνατος του συγγραφέα» επέρχεται με την αυτονόμηση του κειμένου, αφού έτσι κι αλλιώς μετά την έκδοση του βιβλίου το λογοτεχνικό έργο καθίσταται δημόσιο αγαθό.\nΜπορεί το μυθιστόρημα, και μάλιστα εγκληματολογικού περιεχομένου, να διαπαιδαγωγήσει;\nΜπορεί η αναζήτηση των ορίων της ηθικής του Καλού και του Κακού από τον λογοτεχνικό εγκληματία, η κοινωνική κριτική στη δράση του υποκόσμου, του εγκλήματος, των ντετέκτιβ να συγκροτήσουν πλαίσιο συνειδητοποίησης και ευαισθησίας;\nΑν η ανάγνωση ενός λογοτεχνικού έργου αποσκοπεί στην παιδεία μέσω της αισθητικής απόλαυσης (ή και της ηθικής κάθαρσης), τούτο επιβάλλει μια ρεαλιστική και όχι παρεκβατική αποτύπωση της εγκληματικής πραγματικότητας. Δεν είναι δυνατό να διδάσκουμε εγκληματολογία μέσα από λογοτεχνικά κείμενα, αν η λογοτεχνικότητα εξαντλείται στο στυλ και δεν υπεισέρχεται στην ουσία. Τα ανθρώπινα βιώματα πρέπει ως οιονεί ντοκουμέντα να αναλύονται μέσα στο πραγματικό φυσικό και κοινωνικό πλαίσιό τους. Οι παρατηρήσεις/σχόλια του συγγραφέα ανατέμνουν, φανερώνουν ή ανα-δημιουργούν αλλά δεν αλλοιώνουν νόημα και καταστάσεις.\nΜέσα στο λογοτεχνικό κείμενο θα συναντήσουμε τα κοινωνικά ή αντικοινωνικά στοιχεία της ζωής και όχι μέσω των προταγμάτων και των αρχών της μυθοπλασίας. Η μηχανή του μυθιστορήματος έχει τη δική της δυναμική κίνηση και δεν εξαρτάται μόνον από τα υπαρξιακά ερωτήματα του συγγραφέα, από το δικό του πλαίσιο ή από ένα και μόνο «σωστό» νόημα.\nΗ ηθικολογία δεν ταυτίζεται με τις επιθυμίες των ηρώων, οι οποίοι συχνά σφάλλουν εν γνώσει ότι σφάλλουν.\nΗ απάντηση στα ερωτήματα δεν είναι εύκολη. Ποτέ, όμως, η σιωπή ή η απόκρυψη δεν συνιστούσαν «διδακτέα ύλη».\nΕπειδή, όμως, η ψυχή του ανθρώπου-εγκληματία ταλανίζεται τόσο από τα επιστημονικά λάθη όσο κι από τα λογοτεχνικά φληναφήματα, πρέπει όσοι αναλάβουν να εισαγάγουν την αστυνομική/εγκληματολογική λογοτεχνία π.χ. στα σχολεία, να έχουν οι ίδιοι προηγουμένως αποβάλει τις όποιες προκαταλήψεις τους.\nΑλλιώς, αντί για μάθημα ζωής, θα διδάσκουν μάθημα φόβου και θανάτου.\n[Εισαγωγή στο βιβλίο μου “Το δίκαιο και το άδικο, οι αθώοι και οι ένοχοι, το Καλό και το Κακό στην αστυνομική μυθοπλασία”, εκδόσεις Παπαζήσης,2021]


Η AOC αποκαλύπτει το νέο της monitor 27 ιντσών με 165Hz FreeSync 2\nΗ AOC παρουσίασε το νέο gaming monitor της σειράς AGON (σ.σ. προφανώς από το ελληνικό "αγώνας") με υποστήριξη ρυθμού ανανέωσης 165Hz και την τεχνολογία AMD FreeSync 2. Πρόκειται για την οθόνη 27 ιντσών AG273QX που προορίζεται για τους gamers και υποστηρίζει πολλά χαρακτηριστικά όπως ειδικές gaming ρυθμίσεις, RGB φωτισμό στην πίσω όψη και G-Menu λογισμικό για ρυθμίσεις μέσα από το λειτουργικό σύστημα. Το AOC Agon AG273QX χρησιμοποιεί 8-bit 27" VA panel με ανάλυση 2560x1440, 400 nits μέγιστη φωτεινότητα, 3000:1 αναλογία αντίθεσης, μέγιστο ρυθμό ανανέωσης 165Hz, 1ms MPRT χρόνος απόκρισης και γωνίες θέασης 178°/178°. Καθώς υποστηρίζεται η τεχνολογία FreeSync, η οθόνη υποστηρίζει κυμαινόμενους ρυθμούς ανανέωσης (θεωρητικά από 48Hz μέχρι και 165Hz), direct-to-display tonemapping, low framerate compensation (LFC) mode και μπορεί να δείξει το 90% του DCI-P3 χρωματικού εύρους. Η οθόνη επίσης επιτυγχάνει τις απαιτήσεις του προτύπου DisplayHDR 400 με HDR φωτεινότητα 400 nits και υποστήριξη HDR10 transport. Δυστυχώς η AOC δεν αποκαλύπτει πόσες backlighting ζώνες διαθέτει το monitor. Σε ό,τι αφορά στη διασύνδεση, η AG273QX διαθέτει D-Sub, 2 x DisplayPort 1.2, 1 x miniDisplayPort και 2 x HDMI 2.0 φυσικές διεπαφές. Επιπρόσθετα υπάρχει ένα τετραπλό USB 3.0 hub, έξοδος ακουστικών και δύο 5W ηχεία. Επειδή το προϊόν προορίζεται για gamers, η βάση της οθόνης διαθέτει ρυθμίσεις height, tilt, swivel και pivot, καθώς και μια λαβή για εύκολη μεταφορά. Πέρα από τις δυνατότητες εξειδικευμένης ρύθμισης, υπάρχουν τρεις προρυθμισμένες από το εργοστάσιο διατάξεις για FPS, RTS και Racing games. O ακόλουθος πίνακας συγκεντρώνει όλα τα κύρια χαρακτηριστικά της οθόνης (και την τιμή της): The AOC Agon AG273QX General Specifications Panel 27" VA Native Resolution 2560 × 1440 Maximum Refresh Rate 165 Hz Response Time 1 ms MPRT Brightness 400 cd/m² (peak) Contrast 3000:1 Backlighting LED Viewing Angles 178°/178° horizontal/vertical Curvature - Aspect Ratio 16:9 Color Gamut 122% sRGB/BT.709 99% AdobeRGB 90% DCI-P3 DisplayHDR Tier 400 Dynamic Refresh Rate Tech AMD FreeSync 2 Pixel Pitch 0.2331 mm² Pixel Density 108 PPI Inputs 2 × DisplayPort 1.2 1 × Mini DisplayPort 1.2 1 × D-Sub 2 × HDMI 2.0 Audio 3.5 mm input and output USB Hub 4 × USB 3.0 Type-A connectors 2 × USB 3.0 Type-B input Stand Pivot: + Swivel: -3-/30 ° Tilt: 3.5/21.5 ° Height: 110mm VESA: 75x75 MSRP EU: ? UK: £439 US: ~$499 (not confirmed)\nH AOC αποκαλύπτει τα νέα της ταχύτατα 0.5ms Response Gaming Monitors\nH AOC ανακοίνωσε 2 gaming monitors με αρκετά ενδιαφέροντα τεχνικά χαρακτηριστικά για όσους ασχολούνται αποκλειστικά με gaming. Πρόκειται για τις οθόνες 27" AG271FZ2 και 24.5" AG251FZ2 που θα είναι τα νέα μέλη της σειράς AGON με δυνατότητες AMD Freesync και refresh rate 240Hz. Το πιο ενδιαφέρον χαρακτηριστικό τους, όμως, είναι τα απίστευτα γρήγορα response times που διαθέτουν τα οποία φτάνουν τα 0.5ms! Έτσι, σύμφωνα με την AOC, θα προσφέρουν την πιο ομαλή κίνηση στα games σε σχέση με τον ανταγωνισμό. Και τα δύο monitor θα προσφέρουν DisplayPort, HDMI, DVI-D και VGA διεπαφές. Επιπρόσθετα δίνεται η δυνατότητα "Shadow Control" για αυξομείωση του brightness στις πιο σκοτεινές περιοχές της εικόνας, καθώς και "Low Blue Light Mode" για πιο ξεκούραστη θέαση. Προς το παρόν τα monitor θα προσφέρουν 1080p αναλύσεις, κάτι που ίσως απογοητεύσει όσους αναζητούν 1440p η 4Κ λύσεις. Τα AG271FZ2 και AG251FZ2 θα κοστίζουν $380 and $330 αντίστοιχα. Είναι και τα δύο διαθέσιμα για προπαραγγελία, αλλά δεν έχει ανακοινωθεί ακόμα επίσημα η ημερομηνία κυκλοφορίας τους.\nAOC και Benq ανακοίνωσαν δύο νέες οθόνες οι οποίες απευθύνονται στους παίκτες παιχνιδιών και οι οποίες διαθέτουν παρόμοια χαρακτηριστικά. Έτσι και οι δύο οθόνες έχουν διαγώνιο 31,5'', VA panel, ανάλυση 2560 x 1440 pixels, 1800R καμπυλότητα, 144Hz μέγιστο ρυθμό ανανέωσης, 4ms (GtG) χρόνο απόκρισης και υποστήριξη για το FreeSync 2 της AMD το οποίο εξασφαλίζει ακόμα VESA DisplayHDR 400 υποστήριξη και τουλάχιστον 90% κάλυψη του DCI-P3. Το νέο μοντέλο της AOC είναι το Agon AG322QC4 και στα επιπλέον χαρακτηριστικά του περιλαμβάνονται λεπτά περιθώρια στις τρεις πλευρές του, αποκλειστικές τεχνολογίες της AOC ειδικά για χρήση της οθόνης με παιχνίδια, όπως Low Input Lag Mode, AOC Game Mode και AOC Shadow Control καθώς και τεχνολογίες Lowblue Light και Flicker Free για πιο ξεκούραστη χρήση της οθόνης. Η οθόνη διαθέτει μία VGA, δύο HDMI 2.0 και δύο DisplayPort 1.2, δύο USB 3.0, έξοδο ακουστικών, ηχεία των 5W, LED φωτισμό στο κάτω μέρος της και στην πλάτη, αλλά και έναν ενσύρματο OSD controller (QuickSwitch). Η εργονομική βάση της οθόνης (AOC Ergo Base), προσφέρει πλήθος ρυθμίσεων για το ύψος και την κλίση της οθόνης, λαβή για μεταφορά και βοήθεια στην διαχείριση των καλωδίων. Η νέα Agon AG322QC4 θα είναι διαθέσιμη τον Ιούνιο προς 599 ευρώ. Η οθόνη της Benq είναι το μοντέλο Benq EX3203R στο οποίο η Benq έχει προσθέσει, πέραν των δύο USB 3.0 που είδαμε στην AOC και μία USB Type C. Η θύρα αυτή μπορεί να χρησιμοποιηθεί τόσο για μεταφορά σήματος και δεδομένων, όσο και για την τροφοδοσία άλλων συσκευών. Και εδώ έχουμε τεχνολογίες για την προστασία των ματιών του χρήστη, Flicker free και Low Blue Light, καθώς επιπλέον και την τεχνολογία Brightness Intelligence Plus της Benq η οποία αναλαμβάνει να μετριάσει ελαφρώς τις πολύ φωτεινές περιοχές της εικόνας, παρέχοντας πιο ξεκούραστη τελική εικόνα. Η βάση της οθόνης προσφέρει κάποιες δυνατότητες ρύθμισης της οθόνης, αλλά όχι στον βαθμό που προσφέρει η αντίστοιχη οθόνη της AOC. Η Benq δεν έχει αποκαλύψει ακόμα το πότε θα διατεθεί η οθόνη ή ποια θα είναι η τιμή της.\nMy New Monitor!!\nLio Ιπτάμενος posted a topic in Οθόνες & Projectors\nΚαλησπέρα επειδή είμαι σε ενδοιασμό είμαι ανάμεσα σε https://www.skroutz.gr/s/7566377/AOC-G2460VQ6.html#specs και https://www.skroutz.gr/s/12101411/LG-24MP59G-P.html#reviews. Χρήση για παιχνίδια photoshop και λίγο απ όλα γενικά! όσο για το IPS PANEL δε γνωρίζω αν αξίζει τόσο..\nΝέα USB Type C οθόνη 16'' από την AOC\nΓια όσους θα ήθελαν μια οθόνη την οποία θα έχουν την δυνατότητα να την μεταφέρουν μαζί τους και να την χρησιμοποιήσουν ως μια δεύτερη οθόνη εύκολα και άνετα, αυξάνοντας έτσι την επιφάνεια εργασίας τους και παράλληλα την παραγωγικότητά τους, η AOC έχει μια νέα πρόταση. Η νέα αυτή πρόταση, είναι η νέα της οθόνη USB Type C, I1601FWUX, η οποία έρχεται με προτεινόμενη τιμή λιανικής τα 200 δολάρια. Η νέα AOC I1601FWUX χρησιμοποιεί την υποδοχή USB Type C, τόσο για την μεταφορά του σήματος της οθόνης, όσο και για την τροφοδοσία της, γλυτώνοντας έτσι τον κάτοχό της από το να μπλέκει με εξωτερικά τροφοδοτικά και επιπλέον καλώδια. Απαιτείται όμως υπολογιστής με USB Type C υποδοχή που να υποστηρίζει DisplayPort Alt Mode προκειμένου να λειτουργήσει. Είναι ιδιαίτερα λεπτή, μόλις 8,5' χιλιοστά και ελαφριά με βάρος 800 γραμμάρια, ενώ ενσωματώνει και smart cover το οποίο χρησιμοποιείται για να προστατεύει την επιφάνεια της οθόνης, κατά την μεταφορά της, αλλά και ως βάση για όταν αυτή χρησιμοποιείται. Χάρη στην δυνατότητα auto pivot που διαθέτει, ο προσανατολισμός της οθόνης αλλάζει αυτόματα, από portrait σε landscape και αντίστροφα, χωρίς να απαιτείται κάποια ρύθμιση από τον χρήστη. Η οθόνη διαθέτει panel τεχνολογίας IPS, προσφέροντας έτσι εξαιρετική εικόνα υπό μεγάλη γωνία, ανάλυσης 1920 x 1080 με ρυθμό ανανέωσης τα 60Hz. Ο χρόνος απόκρισης είναι 5ms, η φωτεινότητα 220cd/m2 και η αντίθεση 700:1, με την οθόνη, στον τομέα των χρωμάτων, να μπορεί να απεικονίσει έως 262 χιλιάδες αποχρώσεις. Διαθέλτει και LowBlue mode για πιο ξεκούραστη χρήση. Η οθόνη είναι άμεσα διαθέσιμη από το Amazon, σε χαμηλότερη τιμή έναντι της προτεινόμενης, περίπου στα 186 δολάρια.\nΗ AOC μας έστειλε ένα δελτίο τύπου, προτείνοντάς μας διάφορα μοντέλα της για διάφορες περιπτώσεις. Ακολουθεί το δελτίο τύπου Με αφορμή το ξεκίνημα της νέας ακαδημαϊκής χρονιάς, η εξειδικευμένη εταιρία οθονών AOC, επισημαίνει τους λόγους για τους οποίους είναι προτιμότερη η χρήση μιας μεγάλης οθόνης υπολογιστή και παρουσιάζει επιλεγμένα μοντέλα από την γκάμα της που ικανοποιούν τις ειδικές απαιτήσεις των φοιτητών. Η ιδανική οθόνη για κάθε φοιτητή Άμστερνταμ, 28 Σεπτεμβρίου 2017 – Αυτή την περίοδο, χιλιάδες νέοι ετοιμάζονται να ξεκινήσουν τις σπουδές τους σε κάποιο πανεπιστήμιο ή κολλέγιο. Η σκέψη να αγοράσουν μια καινοτόμα αλλά και οικονομικά προσιτή οθόνη είναι σωστή, κυρίως για λόγους υγείας και απόδοσης. Η εξειδικευμένη εταιρία οθονών AOC, συγκέντρωσε επιλεγμένες οθόνες από τη γκάμα της που ικανοποιούν τις ειδικές απαιτήσεις κάθε φοιτητή. Σήμερα, οι φορητοί υπολογιστές και τα tablets αποτελούν βασικά εργαλεία για τις υποχρεώσεις ενός φοιτητή, όπως είναι το διάβασμα στο σπίτι, οι γραπτές εργασίες, η στατιστική ανάλυση και η δημιουργία παρουσιάσεων. Επιπλέον, οι φοιτητές συνήθως χρησιμοποιούν τους υπολογιστές μετά το διάβασμα για να παίξουν video games ή να δουν/στριμάρουν ταινίες και τηλεοπτικές εκπομπές. Παρόλο που περνούν πολλές ώρες μπροστά από έναν υπολογιστή, αν δε διαθέτουν μια οθόνη καλού μεγέθους, περιορίζονται στις μικρές οθόνες φορητών υπολογιστών ή tablets με διάσταση13” – 15” έως και 17”. Κατά τη διάρκεια μιας ομαδικής εργασίας, είναι πιθανόν να εργάζονται πολλοί φοιτητές μαζί σε ένα μόνο υπολογιστή. Οι στενές γωνίες θέασης σε συνδυασμό με την οθόνη μικρού μεγέθους, οδηγούν δυστυχώς σε ένα λιγότερο παραγωγικό περιβάλλον, απαιτώντας συνεχώς ρυθμίσεις. Το ίδιο ισχύει και όταν θελήσουν να παρακολουθήσουν μαζί τις αγαπημένες τους τηλεοπτικές σειρές, καθώς θα χάσουν σημαντικές λεπτομέρειες και ενδεχομένως θα υπάρξουν χρωματικές αποκλίσεις εξαιτίας των γωνιών θέασης. Έρευνα από τη Microsoft το 2003 (πηγή) δείχνει αύξηση της παραγωγικότητας κατά 9% όταν χρησιμοποιούνται ευρύτερες οθόνες (επίπεδη οθόνη 15" έναντι κυρτής οθόνης 46,5"). Ομοίως, τα αποτελέσματα μιας έρευνας το 2016 (πηγή) δείχνουν ότι η χρήση διπλής οθόνης προσφέρει πλεονεκτήματα στην απόδοση. Αυτός είναι ο λόγος για τον οποίο οι σπουδαστές θα πρέπει να σκεφτούν την απόκτηση μιας μεγάλης οθόνης, για να αυξήσουν την παραγωγικότητα στις σπουδές τους αλλά και την απόλαυση στον ελεύθερο χρόνο τους! Οθόνες με εξαιρετικό design Για όσους επιθυμούν μια οθόνη με ξεχωριστό στυλ, η AOC συνιστά τη PDS Series, όπου ο πρωτοποριακός σχεδιασμός συναντά την υπέρτατη ποιότητα εικόνας – πρόκειται για το αποτέλεσμα μιας συνεργασίας με το παγκοσμίως διάσημο design studio, Studio F. A. Porsche. Η οθόνη PDS241 διαθέτει ένα 24” (60,5 εκ.) AH-IPS πάνελ με 3 πλευρές χωρίς πλαίσιο και Full HD ανάλυση (1920x1080 pixels). Ο κομψός σχεδιασμός συνδυάζεται με μια ευρεία γκάμα χρωμάτων, ευρείες γωνίες θέασης και την τεχνολογία SuperColor WCG της AOC. Η ισχύς και το σήμα της οθόνης περνούν από τη βάση και χωρίζονται σε ξεχωριστό κουτί. Υπέρ-λεπτή με μια ασύμμετρη βάση To μεγαλύτερο μοντέλο PDS271 διαθέτει ένα 27” (68,8εκ.) AH-IPS πάνελ με 3 πλευρές χωρίς πλαίσιο. Όπως και το μικρότερο μοντέλο, το PDS241, έτσι και αυτό διαθέτει ένα εντυπωσιακό ασύμμετρο μεταλλικό στήριγμα και εξαιρετικά λεπτό λιτό premium σχεδιασμό. Και σε αυτή την περίπτωση, η διαχείριση των καλωδίων επιλύεται με τον ίδιο τρόπο ώστε να αποφευχθεί η ακαταστασία πίσω από την οθόνη. Εξωτερικό κουτί για την ισχύ και το σήμα της οθόνης Ισορροπία εργασίας και παιχνιδιού Για τους φοιτητές που επιθυμούν να χαλαρώνουν μετά από μια κουραστική μέρα μελέτης παίζοντας παιχνίδια στον υπολογιστή, προτείνουμε να επιλέξουν ένα μοντέλο από την κορυφαία gaming σειρά οθονών AGON της AOC. Οι συγκεκριμένες οθόνες εκπληρώνουν όλες τις προσδοκίες που μπορεί να έχει ένας φοιτητής από μια οθόνη, αλλά το καλύτερο είναι ότι διαθέτουν πλήθος ειδικών χαρακτηριστικών που θα ενθουσιάσουν και τον πιο απαιτητικό gamer. Ένας σημαντικός παράγοντας που πρέπει να ληφθεί υπόψη είναι η υγεία των χρηστών. Έχοντας περάσει αρκετό χρόνο μελέτης μπροστά σε έναν υπολογιστή, οι παραπάνω ώρες χρήσης για παιχνίδια μπορεί να επηρεάσει την όραση και τη στάση του σώματος των χρηστών. Αυτός είναι ο λόγος για τον οποίο η AOC προσφέρει την τεχνολογία Flicker-Free, η οποία χρησιμοποιεί μια λύση συνεχούς ρεύματος οπίσθιου φωτισμού αντί για PWM. Έτσι οι χρήστες θα έχουν λιγότερη κόπωση στα μάτια. Ομοίως, η λειτουργία Low Blue Light μειώνει το δυνητικά επιβλαβές μπλε φως μικρού μήκους κύματος, συμβάλλοντας στην υγεία των ματιών των χρηστών και μειώνοντας επίσης τις διαταραχές στον ύπνο που προκαλούνται από το τεχνητό μπλε φως. Οι οθόνες AGON διαθέτουν επίσης την AOC Ergo Dial Base με δυνατότητα ρύθμισης ύψους, κλίσης και περιστροφής εξασφαλίζοντας τη βέλτιστη στάση σώματος των παικτών, ώστε να μην επιβαρύνουν τον αυχένα τους. Η AOC προωθεί το υπεύθυνο παιχνίδι και τα παραπάνω χαρακτηριστικά δεν πρέπει σε καμία περίπτωση να αποθαρρύνουν τους χρήστες να κάνουν ένα διάλειμμα κάθε τόσο από τον υπολογιστή, είτε κάποιος τον χρησιμοποιεί για μελέτη είτε για παιχνίδι και ψυχαγωγία. Η κυρτή οθόνη AG322QCX, με 31,5 "(80εκ.) VA πάνελ και ανάλυση QHD 2560 x 1440 pixels, έχει εξαιρετικά μικρή ακτίνα καμπυλότητας 1800 για ενισχυμένη αίσθηση βύθισης και σχεδιασμό 3 πλευρών χωρίς πλαίσιο. Ο ρυθμός ανανέωσης των 144 Hz και η τεχνολογία AMD FreeSync, δημιουργούν τις καλύτερες συνθήκες για ομαλό gaming. Χάρη στην ανάλυση QHD, οι φοιτητές θα έχουν μεγαλύτερη επιφάνεια στην οθόνη για διάφορα προγράμματα καθώς και παιχνίδια. Η AG322QCX έχει σχεδόν αόρατα πλαίσιο στις 3 πλευρές και προσφέρει ποικιλία gaming λειτουργιών Το μοντέλο AG251FG 24,5” (62,2 εκ.) διαθέτει Full HD TN πάνελ (16: 9, 1920 x 1080 pixels) και ρυθμό ανανέωσης 240 Hz, χρόνο απόκρισης 1 ms, καθώς και NVIDIA ULMB για μειωμένη θαμπάδα στην κίνηση. Η οθόνη περιλαμβάνει συγκεκριμένες gaming λειτουργίες, όπως το AOC Shadow Control και προκαθορισμένες game λειτουργίες για παιχνίδια όπως "FPS", "RTS", "Racing" και "Gamer" κ.α. Με την ενσωματωμένη μονάδα NVIDIA G-SYNC, αποτελεί την τέλεια επιλογή για gamers με NVIDIA κάρτες γραφικών που επιδιώκουν αυτό το ανταγωνιστικό πλεονέκτημα. Μέγιστη ομαλότητα για χρήστες NVIDIA: η AOC AGON AG251FG με εργονομική βάση και 240 Hz Το μοντέλο AG352UCG διαθέτει ένα 35" (88,9 εκ.) VA πάνελ με UltraWide QHD ανάλυση 3440 x 1440 pixels, που επιτρέπει στους παίκτες να ζήσουν μέσα στους επικούς κόσμους των παιχνιδιών με εξαιρετική ευκρίνεια και πολύ λεπτομερή γραφικά. Με μια εξαιρετικά μικρή ακτίνα καμπυλότητας 2000 χιλ., τοποθετεί τους χρήστες στο κέντρο της δράσης. Η οθόνη προσφέρει επίσης υψηλό ρυθμό ανανέωσης 100 Hz και NVIDIA G-SYNC. Εργονομική βάση και καμπυλότητα ακτίνας 2000 χιλ.: η AOC AGON AG352UCG Καινοτομία στο κλασσικό Για τους φοιτητές που αναζητούν μια αποτελεσματική οθόνη με κλασικό σχεδιασμό, προτείνουμε να δουν πιο προσεκτικά τη 90 Series, η οποία περιλαμβάνει οθόνες μεγέθους 24" έως 27", εξοπλισμένες με προηγμένο IPS πάνελ καθώς και ευρεία γκάμα χρωμάτων. Η κομψή σχεδίαση των 3 πλευρών χωρίς πλαίσιο, προσφέρεται για απρόσκοπτη χρήση πολλαπλών οθονών. Δύο ή και περισσότερες οθόνες η μια δίπλα στην άλλη, προσφέρουν σημαντικά περισσότερο χώρο στην επιφάνεια εργασίας, γεγονός που με τη σειρά του μπορεί να συμβάλει στην αύξηση της παραγωγικότητας. Επιπλέον, η υψηλή ενεργειακή απόδοση των οθονών συμβάλλει στη μείωση του κόστους και του αποτυπώματος άνθρακα των χρηστών. Ελκυστική και λειτουργική: η νέα 90 Series με σχεδιασμό 3 πλευρών χωρίς πλαίσιο\nΗ AOC εμπλουτίζει την premium σειρά gaming οθονών AGON με δύο νέα καμπύλα μοντέλα, το AG322QCX 31,5″ με ανάλυση QHD και το AG272FCX 27″ με Full HD. Οι δύο νέες οθόνες διαθέτουν ακτίνα καμπυλότητας 1800 χιλ. σχεδιασμό "χωρίς πλαίσιο" στις τρεις πλευρές της οθόνης, ρυθμό ανανέωσης 144 Hz και τεχνολογία AMD FreeSync. Οι νέες οθόνες AG322QCX 31,5″ και AG272FCX 27″ έρχονται με όλα τα premium χαρακτηριστικά της σειράς AGΟΝ, καθώς και επιπλέον χαρακτηριστικά, σύμφωνα με την AOC και θα είναι διαθέσιμες το Μάϊο στα Ελληνικά καταστήματα ηλεκτρονικών ειδών. Περισσότερα στο δελτίο Τύπου που ακολουθεί. Στυλ και πλούσια χαρακτηριστικά: Δύο νέες AOC AGON gaming οθόνες με σχεδιασμό “χωρίς πλαίσιο” και καμπυλότητα 1800 χιλ. Αθήνα, 20 Φεβρουαρίου 2017 – Η εξειδικευμένη εταιρία οθονών AOC εμπλουτίζει την premium σειρά gaming οθονών AGON με δύο νέα κυρτά μοντέλα: το AG322QCX 31,5″με ανάλυση QHD και το AG272FCX 27″ με Full HD. Οι δύο νέες οθόνες διαθέτουν εξαιρετικά μικρή ακτίνα καμπυλότητας 1800 χιλ. που χαρίζει μεγαλύτερη βύθιση gaming. Τα σχεδόν αόρατα πλαίσια στο πάνω και πλαϊνό μέρος των οθονών, επιτρέπει στους παίκτες να επικεντρωθούν ακόμα περισσότερο στη δράση του παιχνιδιού. Ο ρυθμός ανανέωσης των 144 Hz και η τεχνολογία AMD FreeSync παρέχουν ομαλή εμπειρία gaming χωρίς τρεμόπαιγμα, σκίσιμο της εικόνας ή θαμπάδα στην κίνηση. Επιπλέον, τα δύονέα μοντέλα διαθέτουν όλα τα premium χαρακτηριστικά των υπόλοιπων οθονών της σειράς AGΟΝ καθώς και μια ποικιλία λειτουργιών και ρυθμίσεων gaming με δυνατότητα εναλλαγής από το συμπεριλαμβανόμενο πληκτρολόγιο QuickSwitch keypad, βάση στήριξης ακουστικών, χερούλι μεταφοράς, εργονομικές επιλογές ρύθμισης και προσαρμόσιμα LED φώτα. Απόλυτη εστίαση και βύθιση Τα δύο νέα 16:9 μοντέλα επεκτείνουν την AOC AGON σειρά κυρτών οθονών με δύο καινούργια μεγέθη: Η AOC AGON AG322QCX διαθέτει VA panel 31,5″ (80 εκ) με QHD ανάλυση 2560 x 1440 pixels για απόλυτα ευκρινή γραφικά gaming. Από την άλλη πλευρά, η AG272FCX χρησιμοποιεί πιο συμπαγές VA panel 27″ (68,6 εκ.), με Full HD ανάλυση 1920 x 1080 pixels. Με ακτίνα μόλις 1800 χιλ., οι δύο οθόνες παρουσιάζουν την ισχυρότερη καμπυλότητα από κάθε άλλο μοντέλο της σειράς AGON έως τώρα. Αυτό επιτρέπει την εξαιρετικά συναρπαστική εμπειρία gaming με αυξημένη αντίληψη του βάθους και μειωμένη παραμόρφωση εικόνας. Προκειμένου να επικεντρωθούν οι παίκτες ακόμα περισσότερο στη δράση, ο ιδιαίτερα λεπτός σχεδιασμός των πλαισίων είναι σχεδόν αόρατος στην πάνω, δεξιά και αριστερή πλευρά. Ισχυρή απόδοση για ανταγωνιστικό gaming Και τα δύο μοντέλα AG322QCX και AG272FCX διαθέτουν υψηλό ρυθμό ανανέωσης στα 144 Hz, ο οποίος εξαλείφει τη θαμπάδα στην κίνηση και ζωντανεύει τους κόσμους των games με ιδιαίτερα ομαλά και ευκρινή γραφικά, ανά πάσα στιγμή ακόμα και σε σκηνές με γρήγορη κίνηση. Για ακόμα μεγαλύτερο επίπεδο ομαλότητας και ανταπόκρισης, οι δύο οθόνες προσφέρουν την υποστήριξη AMD FreeSync, η οποία μειώνει το τρεμόπαιγμα, το σκίσιμο της εικόνας και την καθυστέρηση της εισόδου. Οι παίκτες που αναζητούν εμπειρία με ακόμα μεγαλύτερη ανταπόκριση, θα επωφεληθούν από τη λειτουργία AOC Low Input Lag Mode η οποία παρακάμπτει το μεγαλύτερο μέρος της εσωτερικής επεξεργασίας βίντεο της οθόνης. Με αυτό τον τρόπο, οι παίκτες βλέπουν τις κινήσεις τους να αντανακλώνται αμέσως στην οθόνη, κάτι που δίνει πλεονέκτημα στα ανταγωνιστικά παιχνίδια δράσης. Η λειτουργία AOC Shadow Control προσδίδει επιπλέον πλεονέκτημα στα παιχνίδια με πολύ σκούρα τμήματα: φωτίζει τις υπερβολικά σκοτεινές περιοχές της εικόνας και σκουραίνει τα φωτεινά μέρη χωρίς να επηρεάζει το υπόλοιπο μέρος της οθόνης. Τέλεια ευελιξία και άνεση Οι τρόποι παιχνιδιού και οι υπόλοιπες ρυθμίσεις μπορούν εύκολα να εναλλάσσονται από το συμπεριλαμβανόμενο πληκτρολόγιο AOC QuickSwitch. Αντί της πλοήγησης του μενού από τα κλασσικά κουμπιά της οθόνης, ο παίκτης προσαρμόζει άψογα τις ρυθμίσεις στο εκάστοτε παιχνίδι που παίζει χάρη στη λειτουργία FPS, Racing, RTS αλλά και στις προσαρμόσιμες προεπιλογές τρόπου παιχνιδιού. Για μεγαλύτερη άνεση στο πολύωρο gaming, οι δύο οθόνες προστατεύουν τα μάτια των παικτών χρησιμοποιώντας την τεχνολογία AOC Flicker-Free κατά της κούρασης των ματιών και τη λειτουργία Low Blue Light έναντι των μακροπρόθεσμων επιπτώσεων από το επιβλαβές μπλε φως. Για μια υγιή στάση του σώματος κατά τη διάρκεια του παιχνιδιού, η βάση AOC Ergo Base προσφέρει επιλογές ρύθμισης για το ύψος, την κλίση και την περιστροφή. Οι δύο νέες οθόνες διαθέτουν ακόμη, χερούλι για εύκολη μεταφορά και αναδιπλούμενη βάση για τη στήριξης των ακουστικών σε ώρα διαλείμματος. Η ποικιλία συνδέσεων όπως HDMI, DisplayPort, VGA και USB 3.0 καθιστά τα μοντέλα AG322QCX και AG272FCX συμβατά με ένα μεγάλο εύρος εξωτερικών πηγών και συσκευών. Λείο και μοναδικό στυλ Σε συνδυασμό με τον ιδιαίτερα λιτό σχεδιασμό “3-πλευρές χωρίς πλαίσιο”, τα δύο νέα AGON μοντέλα διαθέτουν προσαρμόσιμα LED φώτα στο πίσω και κάτω πλαίσιο. Τα φώτα μπορούν να ρυθμιστούν σε τρία διαφορετικά χρώματα (κόκκινο, πράσινο, μπλε) και σε τρία διαφορετικά επίπεδα φωτεινότητας, ανάλογα με τις προτιμήσεις των παικτών και των esports ομάδων. Οι οθόνες AOC AGON AG322QCX και AOC AGON AG272FCX θα είναι διαθέσιμες το Μάϊο 2017, με ενδεικτική τιμή λιανικής πώλησης €599 και €449 αντίστοιχα. Τεχνικές προδιαγραφές Μοντέλο AG322QCX AG272FCX Οθόνη 31.5″ κυρτή VA στα 144 Hz 27″ κυρτή VA στα 144 Hz Ανάλυση 2560 x 1440 pixels 1920 x 1080 pixels Τεχνολογία Sync AdaptiveSync AdaptiveSync Είσοδοι σήματος 2 x HDMI 2 x DisplayPort 1 x VGA 2 x USB 3.0 Audio out Μικρόφωνο in/out 2 x HDMI 1 x DisplayPort 1 x VGA 2 x USB 3.0 Audio out Μικρόφωνο in/out Ειδικά χαρακτηριστικά “3-πλευρές χωρίς πλαίσιο” εργονομική βάση AOC QuickSwitch πληκτρολόγιο Ενσωματωμένα ηχεία 4 ms GtG χρόνος απόκρισης 2000:1 αναλογία αντίθεσης 100% sRGB χρωματική γκάμα “3-πλευρές χωρίς πλαίσιο” εργονομική βάση AOC QuickSwitch πληκτρολόγιο Ενσωματωμένα ηχεία 4 ms GtG χρόνος απόκρισης 3000:1 αναλογία αντίθεσης 100% sRGB χρωματική γκάμα Διαθεσιμότητα Μάϊος 2017 Μάϊος 2017 Ενδεικτική τιμή λιανικής πώλησης 599 € 449 €\nΗ AOC ανακοίνωσε την νέα της "Frameless" οθόνη, AOC Q2781PQ\nΟι περισσότερες οθόνες που διαφημίζονται ότι έχουν πολύ μικρά bezels, συνήθως δεν εννοούν την κάτω πλευρά, όπου υπάρχουν συνήθως πλήκτρα ή και ηχεία. Η AOC έρχεται να ανακοινώσει μια νέα οθόνη η οποία έχει πολύ μικρά bezels και στις τέσσερις πλευρές της. Η νέα αυτή οθόνη είναι η Q2781PQ, με την AOC να αποκαλεί την σχεδίασή της "Frameless". Η Q2781PQ έχει διαγώνιο 27'', με panel τεχνολογίας AH-IPS, ανάλυση 2560 x 1440 και μέγιστο ρυθμό ανανέωσης τα 60Hz. Ο χρόνος απόκρισης είναι 5ms( GtG ), η φωτεινότητα 350 cd/m² και η αντίθεση 1000:1. Χάρη στο AH-IPS panel η οθόνη διαθέτει μεγάλες γωνίες θέασης και μπορεί να αποδώσει 16,77 εκατομμύρια χρώματα. Τα bezels είναι ιδιαίτερα μικρά και στις τέσσερις πλευρές, ενώ η βάση της έχει έναν ιδιαίτερο ασύμμετρο σχεδιασμό. Υπάρχουν τρεις είσοδοι εικόνας, VGA, Displayport, καθώς και HDMI, αλλά και έξοδος ακουστικών. Η βάση επιτρέπει την αλλαγή κλίσης, αλλά όχι την αλλαγή ύψους. Στα επιπλέον χαρακτηριστικά της βρίσκουμε ακόμα τεχνολογία flicker free για πιο ξεκούραστη χρήση, καθώς και Clear Vision video engine για upscaling SD υλικού στην native ανάλυση της οθόνης. Η Q2781PQ είναι ήδη διαθέσιμη από το Amazon προς $349, τιμή σημαντικά χαμηλότερη από τα $499 που δίνει ως προτεινόμενη τιμή λιανικής η AOC. Επιπλέον αυτού του μοντέλου, η AOC θα διαθέσει στην αγορά και μια έκδοση σε rose gold με κρύσταλλα Swarovski. Το μοντέλο αυτό έχει προτεινόμενη τιμή λιανικής τα $599.\nΝέες οθόνες από την AOC για τα Χριστούγεννα\nΗ περίοδος των γιορτών πλησιάζει και για όσους δεν έχουν ολοκληρώσει ακόμα τη λίστα των δώρων, η AOC προτείνει τέσσερις εξαιρετικές ιδέες για την ανανέωση του γραφείου που θα φέρει περισσότερη παραγωγικότητα το 2017 αλλά και για την αναβάθμιση των gaming sessions. Η 27″ (68,58 εκ.) AG271QG και η κυρτή 35″ (88,9 εκ.) AG352QCX, μοντέλα της αναγνωρισμένης premium gaming σειράς AGON, είναι εξοπλισμένες για να προσφέρουν την απόλυτη απόδοση. Για τους οικιακούς χρήστες ιδανικές οθόνες για εργασία και ψυχαγωγία είναι η κομψή 27″ (68,58 εκ.) Q2781PQ και η 35″ (81,29 εκ.) U3277PWQU με μεγάλη επιφάνεια που αναδεικνύει κάθε χώρο. Η 27″ (68,58 εκ.) AG271QG και η 35″(88,9 εκ.) AG352QCX είναι δύο από τα πιο πρόσφατα μοντέλα της premium gaming σειράς οθονών AGON, η οποία έχει σχεδιαστεί ειδικά για τη μεγάλη κοινότητα των επαγγελματιών και hardcore gamers. Η AG271QG είναι ένα από τα NVIDIA G-SYNC™ μοντέλα της σειράς, με εξαιρετικά υψηλό ρυθμό ανανέωσης 165 Hz χάρη στον οποίο αποφεύγονται συνηθισμένα προβλήματα όπως θαμπάδα στην κίνηση, σκίσιμο και τρεμόπαιγμα της οθόνης. Για μια ακόμα πιο ζωντανή εμπειρία gaming, η οθόνη προσφέρει τεχνολογία IPS panel (AHVA). Όπως οι περισσότερες οθόνες AGON, είναι επιπλέον εξοπλισμένη με τη ρυθμιζόμενη εργονομική βάση AOC Ergo Dial Base. Αυτό το μοναδικό χαρακτηριστικό επιτρέπει στους χρήστες να «σημειώνουν» το ύψος επιλογής τους και έτσι να προσαρμόζουν γρήγορα την οθόνη στη ρύθμιση που τους βολεύει. Η οθόνη AG352QCX είναι η πρώτη κυρτή οθόνη της σειράς AGON και εντυπωσιάζει με την εξαιρετικά μικρή ακτίνα καμπύλης των 2000 χιλ. σε ultra-wide format. Με ρυθμό ανανέωσης στα 200 Hz και την τεχνολογία Adaptive-Sync μειώνεται η θαμπάδα και το σκίσιμο στην κίνηση. Για ακόμη πιο ενισχυμένη εμπειρία gaming, η οθόνη είναι εξοπλισμένη με επιπρόσθετα χαρακτηριστικά, όπως τη λειτουργία AOC Low Input Lag Mode, η οποία ελαττώνει την καθυστέρηση εισόδου, παρακάμπτοντας το μεγαλύτερο μέρος επεξεργασίας βίντεο της οθόνης, αλλά και τη λειτουργία AOC Shadow Control η οποία προσφέρει εξαιρετική αναλογία φωτός-σκιάς στην οθόνη. Ο μοναδικός σχεδιασμός της οθόνης AG352QCX δίνει τη δυνατότητα στους gamers να την προσαρμόσουν στις δικές τους προτιμήσεις, καθώς επιτρέπει την προσαρμογή των LED φώτων σε διαφορετικά χρώματα και επίπεδα φωτεινότητας στο πίσω μέρος της οθόνης και χαμηλά στο πλαίσιο. Και τα δύο μοντέλα AOC AG271QG και AOC AG35QCX είναι εξοπλισμένα με ευρύ φάσμα εργονομικών λειτουργιών και τεχνολογίας Flicker-Free που επιτρέπουν στους χρήστες να απολαύσουν πολύωρα gaming sessions χωρίς να κουράζουν τα μάτια και τη στάση του σώματος. Η AOC Q2781PQ είναι η ιδανική οθόνη σπιτιού ή γραφείου για όσους θέλουν να εντυπωσιάσουν με ένα κομψό και μοντέρνο χώρο εργασίας. Η 27″ (68,58 εκ.) οθόνη διαθέτει “σχεδόν χωρίς πλαίσιο” σχεδιασμό με μόλις 5,7 χιλ. μαύρου χρώματος πλαίσιο στην πάνω, δεξιά και αριστερά πλευρά και με 6,25 χιλ. στο κάτω άκρο. Διαθέτει ένα μοντέρνο AH-IPS panel, το οποίο προσφέρει ευρείες γωνίες θέασης 178° και 100% sRGB χρωματική κάλυψη. Χάρη στην QHD ανάλυση που διαθέτει (2560 x 1440 pixels), η οθόνη αποτελεί κατάλληλη επιλογή για χρήστες που ενδιαφέρονται για την επεξεργασία εικόνας. Οι σύγχρονες θύρες εισόδου που διαθέτει, επιτρέπουν τη σύνδεση της οθόνης με ευρύ φάσμα συσκευών. Η AOC U3277PWQU είναι ιδανική για όσους αναζητούν περισσότερο χώρο στην επιφάνεια εργασίας τους. Με 3840 x 2160 pixels, η 32-ιντσών οθόνη υπόσχεται μια εξαιρετικά ευκρινή ανάλυση, έως και τέσσερις φορές υψηλότερη από την ανάλυση Full HD, ιδανική για επεξεργασία βίντεο, δημιουργική εργασία και multitasking. Για την ακριβή αναπαραγωγή χρωμάτων, η οθόνη διαθέτει ένα AMVA panel με ευρεία χρωματική γκάμα 95% NTSC (100% sRGB) και 1 δισεκατομμύριο χρώματα (Real 8-bit+FRC). Όλες οι οθόνες είναι διαθέσιμες στην αγορά και αποτελούν εξαιρετικές προτάσεις για δώρα. Για gamers που αναζητούν μια ξεχωριστή οθόνη για τα νέα τους games, προτείνουμε τα μοντέλα AG271QG και AG352QCX με ενδεικτική τιμή €799 αντίστοιχα. Ενώ οι οθόνες AOC Q2781PQ στα €399 και AOC U3277PWQU στα €699 είναι ιδανική πρόταση για απαιτητικούς οικιακούς χρήστες που δίνουν έμφαση στο στυλ και το σχεδιασμό.\nΗ AOC, μια από τις κορυφαίες εταιρίες παγκοσμίως στον κλάδο των οθονών, παρουσίασε την πρώτη της οθόνη κεφαλής εικονικής πραγματικότητας (HMD) στην έκθεση gamescom που πραγματοποιήθηκε στην Κολωνία στις 18-21 Αυγούστου 2016. Η εικονική πραγματικότητα είχε εδώ και καιρό ανακηρυχθεί ως "το επόμενο θαύμα της τεχνολογίας", αλλά πολύ σύντομα αποδείχθηκε ότι δεν ήταν δυνατό να ανταποκριθεί στις προσδοκίες του κοινού. Ωστόσο το 2016, όλα τα σημάδια δείχνουν ότι η ανάπτυξή της και η τεχνολογία στην οποία βασίζεται είναι αρκετά ισχυρές ώστε το όνειρο να γίνει πραγματικότητα. Μάλιστα η Goldman Sachs δήλωσε, σε έκθεση που δημοσιεύτηκε τον Ιανουάριο του 2016, ότι η εικονική πραγματικότητα "έχει τη δυνατότητα να δημιουργήσει μια βιομηχανία εκατομμυρίων δολαρίων, και πιθανώς να αλλάξει τον κόσμο όπως ακριβώς έκαναν στο παρελθόν οι ηλεκτρονικοί υπολογιστές". Οι δυνατότητες χρήσης της τεχνολογίας αυτής είναι τόσες πολλές όσες και εκείνες των ηλεκτρονικών υπολογιστών και των smartphones. Πέραν της προφανούς χρήσης, δηλαδή στη βιομηχανία των παιχνιδιών υπολογιστή (και το στρατό), η τεχνολογία αυτή βρίσκει εφαρμογή στους τομείς της ψυχαγωγίας, των live εκδηλώσεων, της εκπαίδευσης, της υγείας, της μηχανικής και ακόμα της λιανικής πώλησης ή της αγοράς ακινήτων. Θέλετε να ρίξετε μια ματιά στο νέο σας σπίτι, εκατοντάδες ή ακόμα και χιλιάδες χιλιόμετρα μακριά, από τον καναπέ του παλιού σας διαμερίσματος; Απλά φορέστε τα ακουστικά εικονικής πραγματικότητας και καθίστε αναπαυτικά... Και όσο περισσότερο εξελίσσεται η τεχνολογία, τόσο αυξάνονται και οι δυνατότητές της. “Για την AOC, η είσοδος στην αγορά HMD είναι το επόμενο φυσικό βήμα”, λέει ο Stefan Sommer, Διευθυντής Μάρκετινγκ και Διοίκησης Επιχειρήσεων για τις χώρες της Ευρώπης, Μέσης Ανατολής και Αφρικής: "Ως θυγατρική του μεγαλύτερου κατασκευαστή οθονών στον κόσμο, η AOC βρίσκεται πάντα στο προσκήνιο των εξελίξεων στον τομέα των οθονών, είτε πρόκειται για επιτραπέζιες οθόνες είτε για οθόνες κεφαλής. Είμαι βέβαιος ότι το νέο VR headset είναι μόνο η αρχή μιας συναρπαστικής πορείας και ότι οι πελάτες της AOC μπορούν να αναμένουν ακόμα πιο καθηλωτικά προϊόντα στο κοντινό μέλλον."\nΔύο gaming οθόνες 24 ιντσών με ανάλυση QHD ανακοίνωσε η AOC\nΗ AOC, παρουσιάζει τις πρώτες gaming οθόνες 24 ιντσών της premium σειράς AGON με ανάλυση QHD. Η οθόνη AG241QG με 165 Hz, διαθέτει τεχνολογία NVIDIA G-Sync και NVIDIA ULMB, ενώ η AG241QX διαφέρει με 144 Hz και την τεχνολογία Adaptive-Sync. Εκτός από χρόνο απόκρισης 1 ms, τα παραπάνω χαρακτηριστικά προσφέρουν στις δυο αυτές οθόνες γρήγορη απόδοση σε όλα τα games, χωρίς σκίσιμο εικόνας, τρεμόπαιγμα, καθυστερήσεις ή θαμπάδα. Έτσι τα δύο μοντέλα απευθύνονται ξεκάθαρα σε ενθουσιώδεις και ιδιαίτερα ανταγωνιστικούς gamers, οι οποίοι θέλουν κάθε φορά να ξεπερνούν τα όρια της ανθρώπινης φαντασίας. Μια σειρά από άνετα χαρακτηριστικά συμβάλλουν στη υψηλή ποιότητα των οθονών gaming AGON. Χάρη στη βάση Ergo Dial των AOC AG241QG και AG241QX, οι χρήστες μπορούν να προσαρμόσουν την οθόνη τους στις προσωπικές τους ανάγκες για ατελείωτες περιόδους gaming. Οι λειτουργίες αυτές περιλαμβάνουν προσαρμογή στο ύψος με ειδική διαβάθμιση για τον ορισμό του προτιμώμενου ύψους, κλίσης ή περιστροφής. Η άνεση των ματιών είναι εξίσου σημαντική για να αναδειχθείτε νικητές. Γι' αυτό και η τεχνολογία Flicker-free της AOC, η οποία χρησιμοποιείται και στα δύο μοντέλα AG241QG και AG241QX, μειώνει το τρεμόπαιγμα και προσφέρει μεγαλύτερη άνεση και ξεκούραση για τα μάτια. Χάρη στη λειτουργία Low Blue Light, το μοντέλο Adaptive-Sync κάνει τη διαφορά, καθώς μειώνει το επιβλαβές βραχύ μήκος κύματος μπλε φωτός, χωρίς όμως να αλλοιώνει την ποιότητα των χρωμάτων. Μερικά ακόμα σημαντικά χαρακτηριστικά gaming της AG241QX είναι τα: AOC Low Input Lag, AOC Shadow Control και AOC Game Mode Presets στο ειδικό KeyPad. Ενώ η μικρή καθυστέρηση εμφάνισης των καρέ εξασφαλίζει την έγκαιρη εκτέλεση των εντολών, η λειτουργία AOC Shadow Control ρυθμίζει άμεσα την αντίθεση για καλύτερη ορατότητα μικρών περιοχών, χωρίς όμως να αλλοιώνεται η ποιότητα των ήδη άψογα ρυθμισμένων άλλων περιοχών της οθόνης. Το πληκτρολόγιο ρυθμίσεων της AOC είναι ιδανικό για εναλλαγές μεταξύ διαφόρων ρυθμίσεων εικόνας. Η αποθήκευση προ ρυθμισμένων στοιχείων και η άμεση ενεργοποίησή τους όποτε τα χρειάζεστε, είναι τώρα πιο εύκολη από ποτέ. Η AOC AGON AG241QX θα είναι διαθέσιμη τον Αύγουστο 2016 στην ενδεικτική τιμή των €449 και η AOC AGON AG241QG τον Σεπτέμβριο 2016 στην ενδεικτική τιμή των €599.\nΝέα gaming οθόνη της σειράς AGON από την AOC\nΗ εξειδικευμένη εταιρεία οθονών AOC, παρουσιάζει την οθόνη AGON AG271QG, μια νέα έκδοση της premium οθόνης gaming AGON με NVIDIA G-SYNC και έγχρωμο IPS panel. Με εγγενή ανάλυση pixel 2560 x 1440, η οθόνη προσφέρει εξαιρετικά γρήγορες εικόνες 165Hz χωρίς σκίσιμο της εικόνας, τρεμόπαιγμα, καθυστερήσεις ή θαμπάδα. Χάρη στην ενσωματωμένη τεχνολογία NVIDIA G-SYNC™ συγχρονίζει το ρυθμό ανανέωσης της οθόνης με αυτόν της κάρτας γραφικών. Εκτός από την εντυπωσιακή απόδοση gaming, η οθόνη AGON AG271QG της AOC διαθέτει τεχνολογία IPS panel (AHVA) αποδίδοντας, με αυτό τον τρόπο, άριστα τα ψηφιακά χρώματα για μια συναρπαστική εμπειρία gaming και video. Εξασφαλίζοντας ομαλές και ζωντανές εικόνες, η AGON AG271QG υποστηρίζει επί πλέον τις φιλοδοξίες των ανταγωνιστικών gamers με ελάχιστη καθυστέρηση εισόδου, εντολές εισόδου στιγμιαία εκτελεσμένες και τεχνολογία Flicker-free που μειώνει το τρεμόπαιγμα και την κούραση των ματιών επιτρέποντας στους gamers να μη χάνουν στιγμή από το παιχνίδι. Για τους πιο αδυσώπητα ανταγωνιστικούς gamers, δε φτάνει μόνο να έχουν εκπαιδευμένα μάτια αλλά πρέπει να προσέχουν και την άνεση τους. Για να μην αποσπάται η προσοχή του χρήστη κατά τις ατελείωτες ώρες παιχνιδιού είναι ιδιαίτερα σημαντική η άνετη στάση σώματος, ακόμα και αν κάθεται σε ειδικό κάθισμα gaming. Η ρυθμιζόμενη βάση Ergo Dial της ΑOC προσαρμόζεται στο ύψος με ειδική διαβάθμιση, ώστε οι χρήστες να θυμούνται την προτιμώμενη ρύθμιση. Επιπλέον, οι gamers μπορούν να προσαρμόσουν την κλίση ή την περιστροφή της οθόνης AGON AG271QG όποτε χρειαστεί. Η premium gaming οθόνη AOC AGON AG271QG, ειδικά σχεδιασμένη για τους ενθουσιώδεις gamers, θα είναι διαθέσιμη τον Ιούλιο 2016 στην ενδεικτική τιμή των €979.\nΗ νέα οθόνη της AOC διαθέτει AH-IPS panel και σχεδιασμό χωρίς περιθώρια στις άκρες. Η ανάλυσή της είναι 2560 x 1440, με απόκριση G2G στα 4ms, αναλογία αντίθεσης 1000:1 και φωτεινότητα 350 cd/m2. Σύμφωνα με τη εταιρία τα περιθώρια στο πάνω μέρος όπως και στο πλάι είναι πλάτους 5.7 mm και πλάτους 6.25 mm στο κάτω μέρος. Η flickerfree οθόνη στηρίζεται σε μία ασύμμετρη βάση και έχει γωνίες θέασης 178/178 μοιρών ενώ η οθόνη μπορεί να προβάλει το κλασσικό φάσμα χρωμάτων sRGB . Διαθέτει μία θύρα D-sub, μία DisplayPort και δύο HDMI και μία έξοδο ακουστικών. Η AOC Q2781PQ θα είναι διαθέσιμη τον Ιούλιο του 2016 με προτεινόμενη λιανική τιμή των 349 €. Πηγή : guru3d


Το παρελθόν μου. | CITY Status\nΤο παρελθόν μου.Το παρελθόν μου.\nΠερίεργη που είναι η ζωή. Περίεργοι που είναι οι άνθρωποι που την κατοικούν και προσδιορίζεται μέσα από τις υπάρξεις τους το νόημά της. Ή και η έλλειψη του νοήματος πολλές φορές. Όσο περνάνε τα χρόνια, όλο και πιο έντονα οι σύγχρονες κοινωνίες παλεύουν να κερδίσουν έδαφος στην εξ ορισμού χαμένη μάχη με τον χρόνο. Κανείς ποτέ δεν μπόρεσε να τον κερδίσει άμεσα και καθαρά, αλλά όλοι μάχονται να τον κερδίσουν στα σημεία. Δεν ξέρω αν αυτό λέγεται ματαιοδοξία ή απλά μια αδυναμία του ανθρώπινου είδους να αποδεχθεί το γεγονός ότι είναι πρόσκαιρο εδώ. Διαβάζω διαρκώς μελέτες και συμβουλές για την βελτίωση της ζωής και όλοι εστιάζουν στην στιγμή, στο τώρα και όχι στο παρελθόν ή το μέλλον.\nΣτην αρχή με γοήτευσε όλη αυτή η ενέργεια και η δίψα του ανθρώπου να αξιοποιήσει την ζωή του και να την ζήσει στο έπακρο. Να μην μείνει με απωθημένα. Να φύγει από εδώ ολόκληρος και πλήρης. Καθώς περνούσε ο καιρός άρχισα να καταλαβαίνω ότι όλο αυτό απαιτεί έναν τεράστιο κόπο που εκ των πραγμάτων δεν μπορεί να σου φέρει πίσω όσα ζητάς ή απαιτείς από αυτό. Άρχισα να παρατηρώ τις επιπτώσεις και τις ψυχολογικές παρενέργειες από όλες αυτές τις συνταγές της ευτυχίας. Το άγχος άρχισε να διογκώνεται και όλος μου ο οργανισμός, ψυχή τε και σώματι, μεταλλάχθηκε σε ένα ρομπότ το οποίο έπρεπε να είναι παραγωγικό προκειμένου να ζήσει την ζωή του στα άκρα. Πάλευα να μείνω ανεπηρέαστος από ό,τι συμβαίνει τριγύρω μου, αλλά τα γύρω μου είναι κομμάτι του εαυτού μου. Όλα αυτά με βοήθησαν ως ένα βαθμό σε κάποιους τομείς, αλλά σε κάποιους άλλους παγιδεύτηκα έντονα.\nΔεν θέλω να αρνούμαι. Αυτό πλέον είναι κόκκινη γραμμή. Δεν θέλω να κρύβομαι. Κι αυτό είναι μία κόκκινη γραμμή επίσης. Και το παρελθόν μου είναι η περιουσία μου. Καμιά φορά έχω ανάγκη να αφήσω το παρόν μου να κυλήσει δίχως εμένα κι εγώ να μεταναστεύσω στο παρελθόν μου, στις στιγμές μου. Όποιες κι αν είναι αυτές, θετικές ή αρνητικές. Ο χρόνος χρησιμοποιεί τον χρόνο που του απομένει όπως επιθυμεί. Το ίδιο κάνω κι εγώ. Απλά έχουμε διαφορετικά αποθέματα ο καθένας. Δεν χρειάζεται να αποδείξω τίποτα και ούτε πρόκειται να το κάνω. Και στο φινάλε, κανείς δεν θα με θυμάται μετά από διακόσια χρόνια. Οπότε γιατί να μην θυμηθώ για λίγο εγώ τον εαυτό μου. Γιατί να μην χαζολογήσω ; Ίσως αυτή να είναι η δική μου άμυνα απέναντι σε όσα συμβαίνουν τόσο σε προσωπικό, όσο και σε κοινωνικό επίπεδο, προκειμένου να μην χάσω τελείως την μπάλα. Πριν επιτεθώ, πριν διεκδικήσω δηλαδή, θέλω πρώτα από όλα να διασφαλίσω ότι στην βάση μου όλα είναι ασφαλή. Δεν υπάρχουν λάθη, μόνο ζωή. Και η τελευταία έχει νόημα μονάχα όταν την απολαμβάνεις. Γιατί όχι λοιπόν;\nΜία στιγμή που έζησα μπορεί να ζυγίζει όσο μία ζωή. Γιατί να την αρνηθώ και να μην την σεργιανίσω παραπάνω από μία φορά; Επειδή ανήκει στο παρελθόν; Δεν έχει σημασία, γιατί το παρελθόν μου είμαι εγώ, το μέλλον μου είμαι εγώ και το παρόν μου είμαι εγώ. Καμιά φορά το να υπάρχεις απλά, έχει μεγαλύτερη απόλαυση από το να κυνηγάς άπληστα την ζωή. Σε κάνει πιο παιδί. Κρύβει μια αθωότητα. Και κάπως έτσι όλα όσα έχεις ανάγκη μπορούν να έρθουν. Έτσι αβίαστα. Έτσι, χωρίς να βρίσκεσαι σε πόλεμο. Έστω για μία φορά...


Hairetis Harper: Από μία συνάντηση σε ένα καφενείο στα Ανώγεια καταλήξαμε στο Draft, τον νέο μας δίσκο | CultureNow.gr\nΑρχική Σελίδα » Άρθρα » Hairetis Harper: Από μία συνάντηση σε ένα καφενείο στα Ανώγεια καταλήξαμε στο Draft, τον νέο μας δίσκο\nHairetis Harper: Από μία συνάντηση σε ένα καφενείο στα Ανώγεια καταλήξαμε στο Draft, τον νέο μας δίσκο\nCULTURENOW / 07-12-2020 / 12:42\nΗ δεξιοτέχνης αρπίστα Maria-Christina Harper και ο λαουτιέρης Γιάγκος Χαιρέτης μας γράφουν κάποιες σκέψεις για τον νέο τους δίσκο με τίτλο Draft.\nΑπό την πρώτη μας πρόβα ήδη, είχα φανταστεί το artwork του δίσκου μας. Για κάποιο λόγο καθ’όλη την διάρκεια της συνεργασίας μας με τον Χαιρέτη είχα στο μυαλό μου και εικόνες πέρα από ήχους. Θυμάμαι να πηγαίνω μια βόλτα και να βλέπω έναν εγκατελελημένο εξκαφέα σε ένα χωράφι και να παίρνω τηλέφωνο τον Γιάγκο και να του λέω πως βρήκα πού θα κάνουμε φωτογράφηση. Το αποτέλεσμα είναι αυτή η φωτογραφία να μας ακολουθεί στα tour και να βρίσκεται στο οπισθόφυλλο του νέου μας δίσκου.\nΠριν 2.5 χρόνια περίπου βρέθηκα στην Κρήτη με την άρπα μου για να ηχογραφήσω με τον Ψαραντώνη. Βρέθηκαμε για καφέ με τον Χαιρέτη στα Ανώγεια και συζητώντας καταλήξαμε ό,τι και οι δύο ενδιαφερόμασταν να πειραματιστούμε ελεύθερα, χωρίς περιορισμούς και στόχους, καθαρά για το παίξιμο. Μερικούς μήνες μετά, την πρώτη φορά που παίξαμε, βγήκε το Intro, το πρώτο κομμάτι του δίσκου μας που το λέμε Draft.\nΟ συνδυασμός μας έχει ενδιαφέρον σε διάφορα επίπεδα, από το ηχητικό, το οπτικό και των προσωπικοτήτων. Πέρα από τα ηχοχρώματα, το ενδιαφέρον στο συνδυασμό της άρπας και του λαούτου είναι πως κουβαλάνε και τα δύο έντονα στερεότυπα τα οποία καλούμαστε και θέλουμε να απομυθοποιήσουμε. Είναι κοινό μας στοιχείο να θέλουμε να παρουσιάσουμε μια άλλη οπτική των οργάνων αυτών. Άλλωστε στην πραγματικότητα το σχήμα μας αποτελείται από ηλεκτρικό λαούτο και ηλεκτρική άρπα.\nΔεν προλάβαμε να τελειώσουμε την πρώτη πρόβα και είχαμε ήδη κανονίσει το πρώτο μας tour στην Ελλάδα και στο εξωτερικό. Αποκορύφωμα ήταν η συναυλία μας στο Vera Groningen θρυλικό venue που έχουν παίξει oι Nirvana, Neil Young, U2. Στις συναυλίες μας είχαμε θέσει σαν κανόνα να αφήνουμε χώρο για αυτοσχεδιασμό και να βλέπουμε ανάλογα με την μέρα, την διάθεσή μας και την διάθεση του κοινού πού οδηγούμαστε ηχητικά. Από ένα σημείο και μετά, κάπως άρχισαν να παίρνουν μορφή οι αυτοσχεδιασμοί μας και κατέληξαν να είναι δομημένα κομμάτια αλλά πάλι με αρκετό χώρο για αυτοσχεδιασμό. Έτσι, πήγαμε στο studio του Coti Κ. και ηχογραφήσαμε. Μετά από λίγο καιρό προσθέσαμε άλλα δύο κομμάτια στο studio του Νίκου Ασημάκη. Μετά από πολύ editing, mixing κι έχοντας ακούσει τα κομμάτια άπειρες φορές, πήγαμε ξανά πίσω στον Coti για το mastering.\nΑν δεν ήμουν μέρος αυτού του δίσκου και τον άκουγα, θα ήθελα να έπαιζα σε αυτόν. Δημιουργήσαμε έναν όμορφο ηχητικό διάλογο μεταξυ δύο διαφορετικών μουσικών συστημάτων και προσεγγίσεων. Ο κόσμος του παραδοσιακής κρητικής μουσικής κι ο κόσμος της πειραματικής άρπας: Δυο κόσμοι φαινομενικά αταίριαστοι που όμως συνυπάρχουν και συμπληρώνουν ηχητικά ο ένας τον άλλον.\nΗ Maria Christina Harper είναι avant garde αρπίστα με επιρροές από την ελληνική παραδοσιακή μουσική, την πειραματική σκηνή και τη και τη jazz. Σπούδασε με υποτροφία στη Βασιλική Ακαδημία του Λονδίνου κι απέκτησε το μεταπτυχιακό της στην μουσικοθεραπεία στο Roehampton University. Ίδρυσε το σόλο σχήμα MC & the 7 Pedals και κέρδισε το πρώτο βραβείο στο Διεθνή διαγωνισμό άρπας στην Ουαλία. Χρησιμοποιεί πρωτοποριακές τεχνικές στην άρπα και κυκλοφόρησε το album της Gluten Free, από την Valentine Records (UK) το 2017. Διδάσκει στο University of Roehampton του Λονδίνου και είναι υποψήφια διδάκτορας στο τμήμα σύνθεσης του University of Surrey.\nΟ Γιάγκος Χαιρέτης ασχολήθηκε με την μουσική από πολύ μικρή ηλικία, παίζοντας λαούτο κι άλλα Κρητικά παραδοσιακά όργανα. Μεγαλώνοντας στα Ανώγεια, γενέτειρα μεγάλων μουσικών όπως ο Ψαραντώνης και ο Νίκος Ξυλούρης, παράλληλα με τα κρητικά του ακούσματα, επηρεάστηκε από συγκροτήματα όπως οι Led Zeppelin, οι Doors και οι Deep Purple, γεγονός που δημιούργησε το ιδιαίτερο ύφος στο παίξιμο του λαούτου. Αυτό προσέλκυσε τον Γιάννη Αγγελάκα που τον κάλεσε να ηχογραφήσει μαζί του το album “Όσο κι αν δέρνει ο Άνεμος” (2012). Έχει εμφανιστεί σε πολλά μέρη στην Ελλάδα και έχει περιοδεύσει με το σχήμα Αγγελάκας και Επισκέπτες.\nDraft: Νέο άλμπουμ από τους Hairetis Harper


Vegan Σοκολατένια Μους - ION Sweets\nΠιάτο : Vegan & νηστίσιμα, Εύκολα & απλά\nΣυστατικά : γκρανόλα, δαμάσκηνα, ΙΟΝ Κουβερτούρα Κλασική, κρέμα καρύδας\n75 γραμ. κουβερτούρα ΙΟΝ\n355 γραμ. κρέμα καρύδας\n90 γραμ. δαμάσκηνα\n1.Ψιλόκόβουμε τη σοκολάτα και τη λιώνουμε με τη μέθοδο του μπεν μαρί.\n2.Βάζουμε στο μπλέντερ την κρέμα καρύδας και τα δαμάσκηνα. Πολτοποιούμε μέχρι το μείγμα μας να γίνει λείο.\n3.Προσθέτουμε τη σοκολάτα και ομογενοποιούμε.\n4.Βάζουμε το μείγμα σε μπολάκια και αφήνουμε στο ψυγείο να σταθεροποιηθούν για περίπου 1 ώρα.\n5.Στολίζουμε με granola.


Ζάκυνθος: Ξεκίνησαν οι απολογίες για τη δολοφονία της 37χρονης – Κούγιας: Η Δικαιοσύνη δεν πρέπει να πιέζεται (video)\nΖάκυνθος: Ξεκίνησαν οι απολογίες για τη δολοφονία της 37χρονης – Κούγιας: Η Δικαιοσύνη δεν πρέπει να πιέζεται (video) Ζάκυνθος: Ξεκίνησαν οι απολογίες για τη δολοφονία της 37χρονης – Κούγιας: Η Δικαιοσύνη δεν πρέπει να πιέζεται (video)\nΞεκίνησαν σήμερα, Σάββατο, στον ανακριτή Ζακύνθου οι απολογίες των κατηγορουμένων που φέρονται ως φυσικοί ή ηθικοί αυτουργοί της δολοφονίας της 37χρονης συζύγου επιχειρηματία τον Ιούνιο του 2020, στον Άγιο Σώστη Ζακύνθου, από δράστες που στόχο είχαν τον σύζυγό της, ο οποίος το Μάιο επίσης δολοφονήθηκε σε ενέδρα θανάτου στη Ζάκυνθο.\nΠρόκειται για 8 κατηγορούμενους, ένας εκ των οποίων βρίσκεται στη φυλακή. Σήμερα απολογείται ο σωματοφύλακας του γιού εφοπλιστή, το σκάφος του οποίου χρησιμοποιήθηκε για τη μεταφορά από την Ηλεία στη Ζάκυνθο των φερόμενων ως εκτελεστών.\nΣτη Ζάκυνθο βρίσκεται και ο Αλέξης Κούγιας, δικηγόρος του κατηγορούμενου που απολογείται, αλλά και του γιού του εφοπλιστή, ο οποίος δεν έχει συλληφθεί, προκειμένου να ζητήσει την άρση του εντάλματος σύλληψης.\nΣε δηλώσεις του ο Αλέξης Κούγιας, σ’ ένα διάλειμμα της απολογίας, έκανε λόγο για πίεση της αστυνομίας από τα γεγονότα των τελευταίων ημερών που την οδηγούν σε λάθη, τονίζοντας ότι η δικαιοσύνη δεν πρέπει να πιέζεται.\nΜίλησε για καριέρες αστυνομικών που χτίζονται και εξέφρασε βεβαιότητα για τον πελάτη του, πώς είναι αθώος, λέγοντας ότι την ημέρα του περιστατικού με τη δολοφονία της συζύγου του επιχειρηματία εκείνος ήταν στην Αθήνα και μάλιστα συναντήθηκε με στέλεχος της ΕΛ.ΑΣ.\nMore in this category: « Ειδικά μαθήματα το απόγευμα στα σχολεία Υποχωρούν τα κρούσματα: 591 νέες μολύνσεις – 253 στην Αττική, 62 στη Θεσσαλονίκη »


ΟΔΗΓΙΕΣ ΓΙΑ ΑΝΤΙΠΗΚΤΙΚΑ ΓΙΑ ΑΣΘΕΝΕΙΣ …ΚΑΙ ΟΧΙ ΜΟΝΟ, Απώλεια βάρους xarelto\nΌσο αυξάνεται η ηλικία τόσο αυξάνεται και η συχνότητα της. Λόγω του ότι δεν συσπώνται οι δύο κόλποι, εκτός των άλλων επιπλοκών, μπορεί να δημιουργηθεί θρόμβος στον αριστερό κόλπο, που συχνότερα μεταφέρεται στον εγκέφαλο λόγω του ότι οι αρτηρίες που του προσφέρουν αίμα, είναι πιο κοντά στην καρδιά.\nΤο Sintrom είναι ανταγωνιστής της βιταμίνης Κ και μπλοκάρει τη μεταβολή της βιταμίνης Κ σε ορισμένους παράγοντες πήξεως. Τα NOACs είναι δύο ειδών. Όταν δίνουμε το Sintrom πρέπει να ελέγχουμε την πηκτικότητα συνεχώς, ανά εβδομάδα αρχικά και ανά μήνα αργότερα. Πέρα από τη ποσότητα του Sintrom, η πηκτικότητα επηρεάζεται και από πολλούς άλλους παράγοντες όπως η διατροφή και η λήψη άλλων φαρμάκων.\nΗ πηκτικότητα ελέγχεται μέσω της εξέτασης του αίματος που λέγεται χρόνος προθρομβίνης όπου η τιμή του INR πρέπει να διατηρείται μεταξύ Προσωπικά νομίζω ότι για λόγους οικονομίας και άμεσης φτηνής απώλεια βάρους xarelto της αντιπηκτικής δράσης π.\nΑπώλεια βάρους xarelto αν ο ασθενής είναι μειωμένης ικανότητος ή υπάρχει δυσχέρεια μετακινήσεως σε εργαστήριο που μπορεί να ελεγχθεί το INR ή δεν μπορεί να σταθεροποιηθεί σε θεραπευτικά πλαίσια το INR, τότε δίνουμε κάποιο από τα άλλα 4 νέα αντιπηκτικά NOACsτα οποία επηρεάζονται λιγότερο από άλλα φάρμακα και απώλεια βάρους xarelto από τη διατροφή.\nΓια παράδειγμα η ketoconazole και τα αδελφάκια της υπερδιπλασιάζουν την δραστικότητα τόσο της Dabigatran D όσο και της Rivaroxaban R και απαγορεύεται η συγχορήγηση τους.\nΣε μια πρόσφατη μελέτη Οκτώβριος βρέθηκε ότι η Αmiodarone, η Fluconazole, η Rifampin και η Phenytoin σε συγχορήγηση με τα NOACs, αυξάνουν τις σοβαρές αιμορραγίες παρά τα όσα δείχνει ο πιο πάνω πίνακας.\nΕπίσης μειώνουμε τη δόση τους σε ηλικία πάνω από 75 και ιδίως πάνω από 80 ετών, σε σωματικό βάρος κάτω από 60 κιλά και σε νεφρική ανεπάρκεια.\nΣυνεπώς πριν την χορήγηση τους, αλλά και συχνά αργότερα, ελέγχουμε την κάθαρση κρεατινίνης. Στην Dabigatran, 12 ώρες μετά την λήψη της, ο χρόνος μερικής θρομβοπλαστίνης aPTT — Hemoclot® δεν πρέπει να είναι διπλάσιος του ανώτερου φυσιολογικού ορίου, αλλιώς υπάρχει κίνδυνος αιμορραγίας.\nΣτην Rivaroxaban μπορεί να απώλεια βάρους xarelto για ημιποσοτική εκτίμηση της αντιπηκτικής της δράσης, ο χρόνος προθρομβίνης PTόχι όμως το INR, αν χρησιμοποιηθεί σαν αντιδραστήριο της θρομβοπλαστίνης το Neoplastin Plus. Πρόσφατα Δεκέμβριος το Αμερικανικό Κολέγιο Καρδιολογίας εξέδωσε οδηγίες για την αντιμετώπιση των αιμορραγιών σε ταυτόχρονη λήψη Αντιπηκτικού.\nΘα χρειαστεί να διακοπεί η αντιπηκτική θεραπεία προηγουμένως, για να μην υπάρξει αιμορραγία κατά τη διάρκεια της; Θα χρειαστεί να γίνει γεφύρωση της αντιπηκτικής θεραπείας; Από καιρό υπήρχε το ερώτημα, αν οι ασθενείς με μικρό ή μέτριο κίνδυνο για ΕΑΕΕ χρειάζεται να πάρουν κάποιο άλλο αντιπηκτικό φάρμακο, όπως ηπαρίνη χαμηλού μοριακού βάρους, που δεν ενοχλεί τον χειρούργο, στη θέση των αντιπηκτικών που θα διακοπούν για λίγες μέρες.\nΗ πρακτική αυτή λέγεται γεφύρωση αντιπηκτικής θεραπείας. Η γεφύρωση μειώνει τον κίνδυνο εμβολικού επεισοδίου; Αυξάνει τον κίνδυνο αιμορραγίας; Βάσει των τελευταίων γνώσεων της ιατρικής μπορούμε να πούμε ότι: α Σε λήψη Sintrom.\nΣε f45 μεγαλύτερη απώλεια βάρους και απώλεια βάρους xarelto θρομβοεμβολικό κίνδυνο ασθενούς ΔΕΝ χρειάζεται γεφύρωση.\nΓια μεγάλο θρομβοεμβολικό κίνδυνο, δεν γνωρίζουμε ακόμη. Η μελέτη ήταν διπλή τυφλή τυχαιοποιημένη, με ψευδοφάρμακο και διενεργήθηκε από το ως το σε κέντρα των Η. Αυτοί λάμβαναν Warfarin αδελφάκι του Sintrom και θα υποβάλλονταν σε προγραμματισμένη εγχείρηση.\nΟι υποβλήθηκαν σε γεφύρωση με την υποδόρια ηπαρίνη χαμηλού μοριακού βάρους Δελταπαρίνη και οι δεν υποβλήθηκαν στην γεφύρωση τους χορηγήθηκε υποδόρια φυσιολογικός ορρός. Στις επόμενες 30 μέρες τα αρτηριακά θρομβοεμβολικά επεισόδια ήταν παρόμοια χωρίς γεφύρωση: 0. Οι μεγάλες αιμορραγίες ήταν: χωρίς γεφύρωση 1. Η Warfarin διακόπηκε 5 μέρες πριν την εγχείρηση και ξανάρχισε στην προηγούμενη της δόση το ίδιο απόγευμα ή την επόμενη μέρα μετά την εγχείρηση.\nΤα αποτελέσματα αφορούν μέσο όρο εμβολικού κινδύνου 2. Συνεπώς απώλεια βάρους xarelto γνωρίζουμε αν απώλεια βάρους xarelto ασθενείς με μεγάλο θρομβοεμβολικό κίνδυνο ισχύουν τα ίδια αποτελέσματα. Επίσης δεν γνωρίζουμε αν τα ίδια αποτελέσματα ισχύουν για μεγάλες εγχειρήσεις όπως εγχειρήσεις καρδιάς ή νευροχειρουργικές εγχειρήσεις, γιατί αυτές αποκλείστηκαν από τη μελέτη.\nΠάντως ίσως τα αποτελέσματα να ήταν αναμενόμενα μαθηματικώς. Δεν υπάρχει υπερ-πηκτικότητα όπως υπέθεταν πολλοί. Για μεγάλο θρομβοεμβολικό κίνδυνο, γίνεται εξατομίκευση και συνυπολογίζονται ο κίνδυνος του ασθενούς για αιμορραγία με το HAS-BLED risc και ο κίνδυνος της συγκεκριμένης εγχείρησης για αιμορραγία.\nΕπίσης καλό είναι να συμμετέχει στη λήψη της απόφασης ο χειρούργος, ο καρδιολόγος και ο ασθενής. Αυτές οι περιπτώσεις αφορούν κυρίως την τοποθέτηση βηματοδότη, τον καθετηριασμό, απώλεια βάρους xarelto στεφανιογραφία και το ablation για κατάλυση της Κολπικής Μαρμαρυγής.\nΕιδικότερα στο Ablation βρέθηκε ότι αν διακοπεί το Sintrom πριν, αυξάνονται τόσο τα θρομβοεμβολικά επεισόδια όσο και τα αιμορραγικά, ιδίως στη μη παροξυσμική κολπική μαρμαρυγή. Για την Rivaroxaban ή την Apixaban ή την Edoxaban γίνεται διακοπή τους 24 ως 48 ώρες πριν την εγχείρηση, αναλόγως αν η εγχείρηση είναι μικρού ή μεγάλου απώλεια βάρους xarelto για αιμορραγία και αναλόγως του ιστορικού αιμορραγιών του ασθενούς.\nΓια ορισμένες μικρο-παρεμβάσεις όπως είναι η εξαγωγή 1 ως 3 δοντιών, η παρα-οδοντική εγχείρηση, η τομή αποστήματος, η εγχείρηση καταρράκτη, η ενδοσκόπηση χωρίς εγχείρηση, η μικρή δερματολογική και άλλες, δεν είναι απαραίτητη η διακοπή των NOACs, αλλά νομίζω ότι δεν έχουμε λόγο να μην τα διακόψουμε για 24 ώρες πριν.\nΗ ενδοραχιαία αναισθησία και η οσφυονωτιαία παρακέντηση υπάγονται στις περιπτώσεις με μεγάλο κίνδυνο αιμορραγίας. Για τις περισσότερες εγχειρήσεις η επανεκκίνηση τους γίνεται μετά 48 ως 72 ώρες. Αν υπάρχει άμεση και πλήρης αιμόσταση μετά την επέμβαση η επανεκκίνηση τους γίνεται μετά από 8 ώρες.\nΣε όσες επεμβάσεις υπάρχει ακινησία στη συνέχεια, χορηγείται υποδορίως Enoxaparin σε δόση 0. Σε όποιον λαμβάνει Sintrom, καλύτερα να μην διακόπτεται αυτό πριν την στεφανιογραφία αλλά να μειώνεται το INR στο 1.\nΘα προτιμηθεί η διενέργεια της στεφανιογραφίας από την κερκιδική αρτηρία στο χέρι. Μετά, για 11 μήνες απώλεια βάρους xarelto μόνο ένα αντιαιμοπεταλιακό φάρμακο διπλή θεραπείαη Ασπιρίνη ή προτιμότερο η Κλοπιδογρέλη γιατί αν χορηγούνται και τα 3 αυξάνεται πολύ απώλεια βάρους xarelto κίνδυνος αιμορραγίας.\nΜετά τον χρόνο, η χορήγηση μόνο NOAC ή μόνο Sintromθεωρείται επαρκής για τους περισσότερους ασθενείς, όσο παραμένουν σε σταθερή στεφανιαία νόσο, σύμφωνα με τελευταίες Ευρωπαϊκές οδηγίες.\nΓνωρίζατε ότι ο αριθμός των γεύσεων σε ένα γεύμα επηρεάζει το πόσο τρώτε; Προσπαθείτε να χάσετε βάρος με εξαντλητικές δίαιτες χωρίς αποτέλεσμα; Η απώλεια βάρους είναι παράλληλά τόσο απλή αλλά και τόσο πολύπλοκη υπόθεση. Η δίαιτα Dukanή η δίαιτα των διάσημων του Hollywood που διαβάσατε στα περιοδικά είχε αντίθετα αποτελέσματα από αυτά που περιμένατε; Το χάσιμο βάρους δεν βασίζεται μόνο σε μια διατροφή για αδυνάτισμα. Είναι συνδυασμός και άλλων απώλεια βάρους xarelto όπως η ψυχολογία και η συνήθειες μας.\nΑν δεν πρόκειται να υποβληθεί σε αγγειοπλαστική, χορηγείται μόνο διπλή θεραπεία για 12 μήνες. Όσον αφορά τις γαστρεντερικές ενδοσκοπήσεις και τα αντιθρομβωτικά πατήστε εδώ.\nΣε άλλα άρθρα στην ιστοσελίδα αναφέρονται τα αντίδοτα των NOACs και περισσότερες πληροφορίες για την κολπική μαρμαρυγή και το ablation.\nFarmacare Κάλυμμα Γύψου Χεριού/Ποδιού Arm/foot 28x60cm


ksn Φιλική ήττα με σπουδαία εμφάνιση για τον ΝΕΟΛ - Kefalonia Sports News\nHome / ΜΠΑΣΚΕΤ / Φιλική ήττα με σπουδαία εμφάνιση για τον ΝΕΟΛ\nkefaloniasports 10:53:00 μ.μ. ΜΠΑΣΚΕΤ\nΟ ΝΕΟΛ αποδείχτηκε πολύ σκληρό καρύδι απέναντι στον Ιωνικό Ν. Φιλαδέλφειας στο φιλικό παιχνίδι που έγινε σήμερα το μεσημέρι στο κλειστό του Ληξουρίου. Μπορεί οι δύο ομάδες να μην προσέφεραν θέαμα, αλλά σίγουρα προσέφεραν πάθος και δύναμη με τους παίχτες του Μάρκου Τζουγανάτου να κοιτάνε στα ίσα τους αντιπάλους τους.\nΣτα “πηγαδάκια” του ημιχρόνου αλλά και μετά το τέλος του φιλικού το σχόλιο που κυρίευσε ήταν ότι ο ΝΕΟΛ αν και έχασε (47-65) έκανε, αν όχι το καλύτερο, ένα από τα καλύτερα παιχνίδια. Ο Δημήτρης Μαρούλης που είναι μπασκετικό παιδί του ΝΕΟΛ βρέθηκε σήμερα αντίπαλος της παλιάς του ομάδας με φίλους και συμπαίχτες να το χειροκροτούν μετά τη λήξη.\nΔεκάλεπτα: 19-19, 23-31, 36-44, 47-65\nΝΕΟΛ (Τζουγανάτος) Αντωνάτος, Κλαυδιανός, Συνοδινός, Τρυφωνόπουλος, Σκροπολήθρας, Συνοδινός Χ, Κυριακάτος, Παπαγιάννης, Παριώτης, Μπελίτσης, Πυλαρινός, Πλαΐτης.\nΙωνικός Ν. Φιλαδέλφειας (Καρατζάς) Αφαλίδης, Στασινός, Λιανδράκης, Ζήρος, Τσακίρης, Υφαντής, Μαρούλης, Τρικαλιώτης, Μπατσός, Πολυχρονόπουλος.


Βουλευτές Archives - Greek News On Demand / ΕΛΛΗΝΙΚΑ ΝΕΑ ΤΩΡΑ\nΥποκλοπές σε βουλευτές, ιδιώτες και εφημερίδα! Διεθνές κύκλωμα υποκλοπών από το Ισραήλ έως την Ελλάδα, τη Βρετανία και τις ΗΠΑ για τη «λίστα Λαγκάρντ»…\nΣΟΚ στην Ινδία: Καίγονται τα σπίτια των…βουλευτών. Τι είχε πει ο Γέρων ερημίτης όρους Παγγαίου για τους…ΕΛΛΗΝΕΣ βουλευτές…\nΟύτε τα προσχήματα! Άδεια έδρανα στη Βουλή κατά την τιμητική εκδήλωση για τη γενοκτονία των Ελλήνων της Μικράς Ασίας\nΤΙ ΑΛΛΟ ΚΡΥΒΕΙ η δολοφονία της Καρολάιν! – «Μεταφορά ανηλίκων στην Κρήτη, σπίτι στην Σούδα, δύο βουλευτές, child grooming» και άλλα (ανατριχιαστικά) ερωτήματα…\nΗ ΠΡΟΪΣΤΑΜΕΝΗ ΤΟΥ ΤΜΗΜΑΤΟΣ ΚΟΙΝΟΒΟΥΛΕΥΤΙΚΗΣ ΒΙΒΛΙΟΘΗΚΗΣ ΤΗΣ ΒΟΥΛΗΣ ΒΕΒΑΙΩΝΕΙ ΟΤΙ ΔΕΝ ΥΠΑΡΧΕΙ ΦΕΚ ΥΠΑΡΞΗΣ ΤΗΣ ΒΟΥΛΗΣ ΣΕ ΣΩΜΑ\nΟι βουλευτές ξεχύθηκαν στην επαρχία να πείσουν τον κόσμο να αγκαλιάσει τους ξενόφερτους μουσουλμ@νους…\nΤΟ ΑΙΣΧΟΣ ΤΟΥ ΑΙΣΧΟΥΣ: ΣΥΝΤΑΞΙΟΥΧΟΙ ΒΟΥΛΕΥΤΕΣ ΤΣΕΠΩΝΟΥΝ ΑΝΑΔΡΟΜΙΚΑ ΑΠΟ 4.000-10.000 € (ΜΕ ΑΠΟΦΑΣΗ ΤΗΣ ΚΥΒΕΡΝΗΣΗΣ), ΤΗΝ ΙΔΙΑ ΩΡΑ ΠΟΥ Ο ΠΡΩΘΥΠΟΥΡΓΟΣ ΠΑΡΑΔΕΧΕΤΑΙ ΤΗΝ ΑΔΙΚΙΑ ΑΠΕΝΑΝΤΙ ΣΕ ΣΥΝΤΑΞΙΟΥΧΟΥΣ ΤΟΥ ΜΕΡΟΚΑΜΑΤΟΥ!


Κάλαντα και έθιμα για 6 Ιανουαρίου | Η ΡΟΔΙΑΚΗ\nΚάλαντα και έθιμα για 6 Ιανουαρίου\nΗμερομηνία 06/01/20 18:25\nΘεοφάνεια ή Φώτα. Από τις μεγάλες γιορτές της ελληνικής Ορθοδοξίας. Χαρούμενα και ελπιδοφόρα κλείνουν το Δωδεκαήμερο, που «άνοιξε» την παραμονή των Χριστουγέννων.\nΣτα πρώτα χριστιανικά χρόνια η γιορτή αυτή κάλυπτε μαζί τα Χριστούγεννα και την Πρωτοχρονιά. Καθ’ όλη τη διάρκεια του τριημέρου των Φώτων (Αγιασμού, Θεοφάνεια, Αγίου Ιωάννη) γιορτάζεται και μία υπολανθάνουσα λατρεία προς το νερό. Τα νερά θεωρούνται παντού αγιασμένα. Κανείς πια δεισιδαιμονικός φόβος από τις νύχτες και τα ξωτικά του χειμώνα. Κατά τα Θεοφάνεια φανερώθηκε η τριαδικότητα του Θεού, η Αγία Τριάδα. Λέγονται όμως και «Φώτα», γιατί κατά τα πρώτα χριστιανικά χρόνια, την παραμονή των Θεοφανίων βαπτίζονταν οι οπαδοί της νέας θρησκείας. Η αναζήτηση της καθάρσεως από τον άνθρωπο αντικατοπτρίζεται ακόμη και στις αρχαίες θρησκείες. Αυτή τη μέρα ξεκινά και η αντίστροφη μέτρηση για τους καλικάντζαρους.\nΣτις 5 Ιανουαρίου, παραμονή των Θεοφανίων, τα αερικά, τα παγανά, οι καλκάδες, οι γνωστοί σε όλους μας καλικάντζαροι, που έκαναν την εμφάνισή τους στον επάνω κόσμο με την αρχή του Δωδεκαήμερου, εγκαταλείπουν τις εγκόσμιες αταξίες τους και ξαναγυρίζουν στο αιώνιο έργο τους:\nΝα κόψουν το δέντρο, που κρατάει τον κόσμο, ώστε να γκρεμιστεί και να χαθεί, για να εκδικηθούν τους ανθρώπους.\nΠρωτότυπες ευχές για Καλά Φώτα – Κάλαντα\nΤο τριήμερο ξεκινά με τον εκκλησιασμό των χριστιανών το πρωί της παραμονής των Θεοφανίων.\nΣτους Ιερούς ναούς ψάλλεται η ακολουθία των «Μεγάλων Ωρών» και κατόπιν λαμβάνει χώρα ο «Μεγάλος Αγιασμός» που την ημέρα αυτή τελείται μέσα στον ναό.\nΟι πιστοί, αφού πάρουν αγιασμό και αντίδωρο, θα γυρίσουν στα σπίτια τους.\nΟ Μικρός και Μεγάλος Αγιασμός\nΕκεί, οι νοικοκυρές θα ετοιμάσουν το νηστίσιμο φαγητό για το μεσημέρι και τα παιδιά θα ξεχυθούν στα σπίτια για να ψάλουν τα κάλαντα των Θεοφανίων:\nΗ μέρα των Θεοφανίων ξεκινά με τον εκκλησιασμό των πιστών. Στους ναούς ψάλλεται, όπως και την προηγουμένη, η ακολουθία των «Μεγάλων Ωρών».\nΑκολούθως, ο ιερέας και οι πιστοί θα βγουν από τον ναό και θα κατευθυνθούν στο σημείο, όπου θα γίνει η «κατάδυση του Σταυρού».\nΤο σημείο αυτό είναι κάποιο λιμάνι, ποτάμι, πηγάδι, δεξαμενή ή απλώς μια εξέδρα στο προαύλιο της εκκλησίας πάνω στην οποία, σε ειδικό σκεύος, θα γίνει η τελετή.\nΟι καμπάνες σημαίνουν χαρμόσυνα και ο ιερέας ρίχνοντας τον σταυρό στο νερό ψάλλει το «Εν Ιορδάνη βαπτιζομένου σου, Κύριε».\nΛευκά περιστέρια ελευθερώνονται και πετούν στον ουρανό, ενώ, όπου υπάρχει αυτή η δυνατότητα, πέφτουν στα νερά οι «βουτηχτάδες» για να πιάσουν τον σταυρό.\nΤο έθιμο ονομάζεται «πιάσιμο του σταυρού» και εκείνος που θα βρει και θα πιάσει πρώτος τον σταυρό θεωρείται τυχερός και ευλογημένος.\nΣε όλη την Ελλάδα αναβιώνουν έθιμα και παραδόσεις σχετικά με τα Φώτα, καθώς γιορτάζεται όχι μόνο ο διωγμός των καλικάντζαρων αλλά και η βάφτιση του Χριστού.\nΩστόσο, εκτός από τον αγιασμό των υδάτων που γίνεται σε όλη τη χώρα, κάθε περιοχή διατηρεί τα δικά της, ιδιαίτερα έθιμα.\nΕιδικά η Μακεδονία είναι τόσο πλούσια σε έθιμα, που σχεδόν κάθε περιοχή της έχει ξεχωριστό τρόπο εορτασμού των Θεοφανείων.\nΜπαμπούγερα, Αράπηδες και Φωταράδες είναι μερικά μόνο από τα έθιμα που τηρούνται στη βόρεια Ελλάδα κι έχουν τις ρίζες τους στη διονυσιακή λατρεία.\nΣύμφωνα με αυτό το έθιμο ένας άνδρας, ο “βασιλιάς” ο οποίος φοράει το ταλαγάνι και είναι φορτωμένος με κουδούνια, ανοίγει το χορό ακολουθούμενος από τους φωταράδες που κρατούν ξύλινα σπαθιά για να χτυπήσουν οποιονδήποτε προσπαθήσει να πάρει το λουκάνικο που στήνεται στη μέση του χωριού.\nΣτον Άγιο Πρόδρομο της Χαλκιδικής πρωταγωνιστές των Θεοφανίων είναι οι φούταροι.\nΤην παραμονή των Φώτων νεαροί άντρες λένε τα κάλαντα μαζεύοντας κρέας, λουκάνικα και χρήματα και την ημέρα του Αϊ Γιαννιού χορεύουν στην πλατεία του χωριού. Όταν κάνουν διάλειμμα τρέχουν να πάρουν από ένα ρόπαλο και όταν ξαναμπαίνουν στο χορό πετούν τα ρόπαλα ψηλά σφυρίζοντας με όλη τους τη δύναμη για να σηματοδοτήσουν το τέλος του Δωδεκαημέρου.\nΤο συγκεκριμένο έθιμο έχει ξεκινήσει από ένα πραγματικό περιστατικό, την απαγωγή μιας κοπέλας στα τέλη του 19ου αιώνα.\nΟ αγαπημένος της για να την πάρει πίσω έστησε για αντιπερισπασμό ένα γλέντι και έφτιαξε ένα ομοίωμα καμήλας, κάτω από το οποίο κρύφτηκε ο ίδιος και οι φίλοι του, μπήκαν στο σπίτι των απαγωγέων και πήραν πίσω την κοπέλα.\nΑράπηδες – Καβάλα και Δράμα\nΟι αράπηδες είναι ένα έθιμο που αναβιώνει σε χωριά της Καβάλας και της Δράμας. Σύμφωνα με την παράδοση, οι αράπηδες ήταν άνδρες που πολέμησαν στο πλευρό του Μεγαλέξανδρου και με τους αλαλαγμούς τους κατάφεραν να διώξουν του ελέφαντες των Ινδών αντιπάλων.\nΑκολουθώντας αυτή την παράδοση, οι σύγχρονοι αράπηδες ντύνονται με προβιές και ζώνονται κουδούνια και διώχνουν τους καλικάτζαρους και τα κακά πνεύματα από το χωριό, με τον ίδιο τρόπο που οι πρόγονοι τους έδιωξαν τους ελέφαντες.\nΣτην Άρνισσα Πέλλας θα αναβιώσουν τα Τζαμαλάρια. Επίκεντρο του εθίμου είναι ο γάμος. Πρωταγωνιστικό ρόλο έχει ένα ζιζάνιο, το “μπουμπάρι”, που μπαίνει ανάμεσα στους νεόνυμφους και τους παρενοχλεί, τους προτείνει άλλο ταίρι.\nΤο έθιμο περιλαμβάνει ατελείωτο γλέντι στους δρόμους του χωριού.\nΔράμα – Μπαμπούγερα\nΤο έθιμο ξεκινά από την παραμονή των Φώτων, όταν οι γυναίκες παίρνουν στάχτη και τη σκορπίζουν με το δεξί χέρι γύρω από το σπίτι προφέροντας ξορκιστικές λέξεις για να φύγουν τα “καλακάντζουρα”.\nΑνήμερα τα Φώτα και μετά τον αγιασμό των υδάτων, τα μπαμπούγερα συγκεντρώνονται έξω από την εκκλησία, φορώντας προβιές ζώων και κρατώντας ένα σακούλι-θεωρητικά- γεμάτο με στάχτη για να χτυπούν όσους συναντούν και να φοβερίζουν τα “καλακάντζουρα”.\nΟι Μωμόγεροι είναι ένα Ποντιακό έθιμο που γινόταν στον Πόντο τα αρχαία χρόνια μέχρι και τις ημέρες μας.\nΤο έθιμο είναι σατιρικό και συνηθίζετε κατά τη διάρκεια της περιόδου των Χριστουγέννων (15 Δεκεμβρίου) μέχρι τα μέσα Ιανουαρίου, άλλα μερικές φορές μέχρι τον μήνα του Φεβρουαρίου.\nΛόγω της γεωγραφικής απομόνωσης των Ποντίων, το έθιμο ήταν μια μορφή αναγνώρισης της Ελληνικής προέλευσής τους, και επίσης ένας τρόπος να ξεχαστεί από την Τουρκική δουλεία, και τις βίαιες εξισλαμίσεις. Το έθιμο Μωμόγεροι είναι ζωντανό ακόμα και σήμερα ιδιαίτερα σε διάφορα μέρη της Ελλάδας όπου οι πολύ Πόντιοι κατοικούν.\nΣτην εβδομάδα πριν από το νέο έτος, τα άτομα θα ντυθούν με διάφορα κοστούμια, όπου κάθε κοστούμι συμβολίζει ένα μέρος του πολιτισμού και της λαογραφίας των Ποντίων.\nΗ αρκούδα συμβολίζει τη δύναμη, η ηλικιωμένη γυναίκα ένα σύμβολο του παρελθόντος, η νύφη για το μέλλον, το άλογο για την ανάπτυξη, ο γιατρός για την υγεία, ο στρατιώτης για την υπεράσπιση, την αίγα (κατσίκα) για τα τρόφιμα και ο Άγιος Βασίλης συμβολίζει το νέο έτος που θα φτάσει σε μερικές μέρες. Σήμερα το έθιμο είναι περισσότερο ψυχαγωγικό, ενώ στο παρελθόν ήταν μαγικό.\nΣτην Καστοριά ανήμερα των Θεοφανίων αναβιώνουν τα ραγκουτσάρια.\nΟι κάτοικοι μεταμφιέζονται και φορούν απαραιτήτως μάσκες που έχουν συμβολικό χαρακτήρα, αφού η όψη τους είναι τρομακτική αποσκοπώντας στο να ξορκίσουν το κακό από την πόλη.\nΟι μασκαράδες έχουν τη συνήθεια να ζητιανεύουν από τον κόσμο την ανταμοιβή τους, επειδή διώχνουν τα κακά πνεύματα.\nΘεσσαλία – Ρουγκατσάρια\nΣτη Θεσσαλία ανήμερα των Θεοφανίων αναβιώνουν τα ρουγκάτσια (ρουγκατσάρια). Αυτά αποτελούνταν από ομάδες (10 – 15 μεταμφιεσμένων ατόμων) οι οποίες περιφέρονταν από σπίτι σε σπίτι παίρνοντας την ανάλογη αμοιβή.\nΜερικά από τα απαραίτητα μέλη του κάθε ομίλου ήταν ο γαμπρός, η νύφη (νέος μεταμφιεσμένος), ο παπάς, ο παππούς, ο γιατρός και οι “αρκουδιάρηδες”. Εντυπωσιακός είναι ο αριθμός των τραγουδιών με τα οποία οι ρουγκατσάρηδες συνόδευαν το πέρασμά τους.\nΣε πολλά χωριά της Θεσσαλίας, όπου υπάρχουν ποτάμια, οι κάτοικοι παίρνουν τα εικονίσματα από την εκκλησία και τα μεταφέρουν στο ποτάμι.\nΕκεί, μέσα στα παγωμένα νερά των ποταμών, ρίχνουν τον σταυρό και με αυτόν ραντίζουν τα εικονίσματα, τα οποία στη συνέχεια επιστρέφουν στην εκκλησία ενώ συνηθίζουν να ραντίζουν με το ευλογημένο νερό και τα χωράφια για να έχουν καλή σοδιά. Σε αρκετά χωριά μάλιστα, βουτούν ολόκληρη την εικόνα μέσα στο ποτάμι.\nΗ εορτή των Θεοφανείων γιορτάζεται με λαμπρότητα απ’ όλους τους ορθοδόξους, στην Αργολίδα όμως τοπικές παραδόσεις κι έθιμα δίνουν ξεχωριστή λαμπρότητα στην γιορτή και προσελκύουν πολλούς επισκέπτες κάθε χρόνο.\nΣτην περιοχή της Ερμιόνης έχουμε το έθιμο του “γιάλα-γιάλα”, όπου την παραμονή των Φώτων οι νέοι, κυρίως αυτοί που θα καταταγούν στο στρατό, στολίζουν τις βάρκες στο λιμάνι με κλαδιά από φοίνικες. Τη νύχτα φορώντας παραδοσιακές στολές τραγουδούν και περνούν σπίτι – σπίτι δεχόμενοι κεράσματα, φτάνοντας το πρωί στο λιμάνι όπου ανεβαίνουν στις στολισμένες βάρκες και τις κουνούν με δύναμη συνεχίζοντας το τραγούδι ”γιάλα-γιάλα” μέχρι να γίνει ο καθαγιασμός των υδάτων, με την κατάδυση του Σταυρού και την εικόνα της Θεοτόκου στην θάλασσα που θα βουτήξουν για να τα πιάσουν.\nΣε άλλα νησιά, όπως τη Λέσβο, την ώρα που πέφτουν στη θάλασσα οι βουτηχτάδες για να πιάσουν τον Σταυρό οι γυναίκες παίρνουν με μια νεροκολοκύθα νερό από 40… κύματα.\nΈπειτα με βαμβάκι που βουτούν σ΄ αυτό καθαρίζουν τα εικονίσματα – χωρίς να μιλούν κατά τη διάρκεια της διαδικασίας – και στη συνέχεια ρίχνουν το νερό σε μέρος «που δεν πατιέται» (σε χωνευτήρι εκκλησίας).\n27/01 - 09:48:56-7632\n27/01 - 10:20:01-4842\n25/01 - 12:10:01-1721


Μερίδιο της Bell-Carter πήρε η Dcoop για να αποφύγει δασμούς ελιών\nO μεγαλύτερος συνεταιρισμός ελαιολάδου της Ισπανίας Dcoop και η συνεργαζόμενη μαζί του εταιρεία από το Μαρόκο Devico απέκτησαν μερίδιο 20% στην εταιρεία Bell-Carter, που έχει ως βάση την Καλιφόρνια και εν μέρει ευθύνεται για τους δασμούς που επέβαλαν οι ΗΠΑ στις ελιές που εισάγονται από την Ισπανία - σε μια προσπάθεια να αποφύγουν να πληρώσουν αυτούς τους δασμούς.\n17/09/2018, 15:35 μμ\nΣύμφωνα με τον Antonio Luque, της Dcoop: «Θα στέλνουμε το προϊόν μας από την Ισπανία αλλά η διαδικασία της οξείδωσης (oxidation process) που απαιτείται για την παραγωγή της μαύρης ελιάς θα λαμβάνει χώρα στις ΗΠΑ ώστε να αποφευχθεί η πληρωμή των δασμών».\n«Με αυτή την συμφωνία η Dcoop ισχυροποιεί την θέση της στην αμερικανική αγορά επιτραπέζιου λαδιού, δίνοντας ώθηση στην εμπορευματοποίηση της παραγωγής 26 σχετικών προϊόντων που τώρα φτάνει περίπου τους 100.000 τόνους» σημειώνει ο συνεταιρισμός σε δελτίο τύπου που δημοσιεύτηκε στην ιστοσελίδα του.\nΠηγές προσκείμενες στον συνεταιρισμό μετέφεραν ότι σε περίπτωση «που όλα λειτουργήσουν σύμφωνα με το πρόγραμμα» οι Dcoop και Devico θα διευρύνουν το ποσοστό ιδιοκτησίας τους στην Bell-Carter στο 50% τα επόμενα χρόνια.\nΗ Colleen Moris γενική διευθύντρια της Bell-Carter εξήγησε μιλώντας στους Olive Oil Times ότι η εταιρεία με βάση την Καλιφόρνια δεν είναι ανοιχτή στο να πουλήσει επιπλέον μερίδιο στον ισπανικό συνεταιρισμό. «Η Bell-Carter Foods πούλησε 20% του μεριδίου της στην Dcoop για να κλείσει τη συμφωνία και δεν σχεδιάζει να συναινέσει σε αύξηση αυτού του ποσοστού», είπε η ίδια.\nΗ εξαγορά θεωρείται ευρέως σαν προσπάθεια του μεγαλύτερου συνεταιρισμού παραγωγών λαδιού της Ισπανίας να αποφύγουν τους δασμούς που επέβαλε ο Πρόεδρος Τραμπ στις επιτραπέζιες ελιές ισπανικής προέλευσης. Σύμφωνα με τον Antonio Luque, τον πρόεδρο της Dcoop ο συνεταιρισμός θα στέλνει μαύρες ελιές στις ΗΠΑ και θα επιτρέπει αυτές να οξειδώνονται εκεί.\nΗ Angelique Hardin, εκπρόσωπος της Bell-Carter αρνήθηκε ότι έτσι έχουν τα πράγματα υποστηρίζοντας ότι η πώληση ήταν μια ευκαιρία για την Bell-Carter να αυξήσει αμέσως τις ποσότητες κατάλληλης ελιάς.\nH Bell-Carter ήταν μία από τις δύο εταιρείες που υπέβαλαν γραπτή διαμαρτυρία εναντίον του dumping στην Αμερικανική Επιτροπή για το Διεθνές Εμπόριο (US International Trade Commission). Αυτός ήταν ένας από τους λόγους που οδήγησαν στον δασμό ύψους 37.4% στη μαύρη ελιά της κυβέρνησης Τραμπ.\nΣτην Ισπανία οι συνέπειες των δασμών έχουν γίνει αντιληπτές ήδη. Σύμφωνα με την Ένωση Ισπανών Βιομηχάνων και Εξαγωγέων επιτραπέζιας ελιάς (Spanish Association of Exporters and Industrialists of Table Olive - Asemesa) οι εξαγωγές επιτραπέζιας ελιάς από την Ισπανία στις ΗΠΑ μειώθηκαν κατά 40% τους πρώτους πέντε μήνες του 2018 σε σύγκριση με την ίδια περίοδο πέρσι.\n«Η θέση μας για τους δασμούς, όντας μέλος της Asemesa, είναι η ίδια και θα συνεχίσουμε να παλεύουμε για την κατάργησή τους, αλλά εδώ πρόκειται για ένα επιχειρηματικό εγχείρημα» σημειώνει ο Luque. «Προσδοκούμε αυξανόμενες πωλήσεις για την Bell-Carter τα επόμενα χρόνια, κάτι που θα σήμαινε επίσης αύξηση της παραγωγής μας κατά 10.000 ή 20.000 τόνους για εξαγωγή στις ΗΠΑ.»\nΣήμερα η Dcoop εξάγει γύρω στους 7.700 τόνους μαύρης και πράσινης ελιάς στις ΗΠΑ, τόσο συσκευασμένες όσο και χύμα. Από αυτούς 4.400 τόνοι είναι μαύρη ελιά που υπάγεται στον δασμό του 37.4%. Ο συνεταιρισμός εκτιμά ότι προσεχώς θα στείλει περισσότερους από 33.000 τόνους στις ΗΠΑ μέσω της Carter-Bell, που αντιπροσωπεύει το μισό του σημερινού ύψους πωλήσεων επιτραπέζιας ελιάς των Dcoop και Devica.\nΌπως ορίζει η συμφωνία, οι Dcoop και Devica θα τροφοδοτούν αποκλειστικά την Bell-Carter με τις ελιές τους. «Το πλάνο είναι να μεταφέρουμε όλες τις ελιές που μπορούμε από εδώ στις ΗΠΑ είτε συσκευασμένες είτε χύμα», έκανε γνωστό ο Luque.\nΗ Acorsa USA, μια αμερικανική θυγατρική εταιρεία της Dcoop θα ‘ενσωματωθεί’ επίσης στη δομή της Bell-Carter.\nΌπως εξήγησε ο Luque, ο στόχος της εξαγοράς είναι να ακολουθηθεί το μοντέλο που εφάρμοσε και η Pompeian, μεγαλύτερη εισαγωγέας λαδιού των ΗΠΑ που επίσης κατέχεται κατά το ήμισυ από τις Dcoop και Devico.